text:
Write one song that reminds you TONGAI MOYO .
*sg* - Letty da Gospel Diva
- Letty da Gospel Diva - Official FB Page
Category: Public figure Likes: 17750 Talking About: 29350
- Letty da Gospel Diva: Write one song that reminds you TONGAI MOYO .
*sg*
Write one song that reminds you TONGAI MOYO .
*sg*
(Type: photo | Published: 2013-11-16T10:50:33+0000)
[yhsib enitnelav] - musatonga vana vangu nemhosva dzangumambo
[iriananm ahsayn] - Chiuya wakabata mwenje mukati merima rudo /chiedza ndiwe mukati merima
[ikuynum lezah] - Musiki wangu ishe kaakaimba naSoma
[evoh tegrof] - vana vangu handidi navooo mhosva dzangu hadzinei navoooooo
[akuz akanat] - ndima inemakata inoda muchina muhombe chinin'ina changu,mwenje mukatimerima,mwananguwachata,
[amew ecneitap] - Ndikafunga kapuka kanonzi rudo vakomana dzimwe nguva hana yangu inorova veduwee
[omokn eitap] - Muchina muhombe & nemumvura tese
[abmukum adnil] - Zvinoita Murudo
[ibmuhayn t eromde] - ndinotenda dhiya
[eyabm sleber aynum] - Kapuka kanonzi rudo
[eruhnub iadnuk] - inga zvandiri panopo zvinorema Ishe wangu kurarama mai vasipo inyashaaa
[orirabm tcideneb] - Muchina muhomber rest in peace
[atatm agnar] - Tsamba ndakanyora
[iasimihv nosle nassay] - tariro munhu wese ane tariro yokita sadewah asi pamwe zvinorambaaaa
[omuhiz miarhpe] - Ndikafunga kapuka kanonzi rudo moyo hana yangu inorova eish!
[owusihc hctaw htobian ecnirp] - Kapuka Kanonzi Rudo
[irawk senga] - Ndinofara muhana mangu zvaunoda iwe........zvaunoda iwewe havambozvikwanisa ava
[arawkam u drawde] - London,samanyemba
[abmiram arawkam enileuqcaj] - Chiuya wakabata mwenjee mukati merima
[utug nivlek] - chiuya wakabata mwenje mukati merima
[eruad iasten] - Mwenje ndiwe mukati merima
[arabmatm haras] - Yaairidza paakatorwa 4to irori. Yaindinakidza zvekuti dhuuuuu.
[yzib eive] - chiuuya wakabata mwenje mukati merima
[asiritawg eromevol] - Zvondouyaako musaranga vana vangu
[erotog inogn] - Naye, ndiro yaBaba
[uketuketihc enerl] - Kapuka kanonzi rudo
[ibmiram nasus] - Chiuya wakabata mwenje mukati merima
[avsovsam ijneb] - Mbiri yaunanyo mucheche
[adnab elehtahkis] - Vana vangu haandidi navo.
[okohs isokneldnam] - Nayave tinozwika chete.
[bocaj ecneidua] - Kapuka kanonzi rudo
[ufopm pillihp] - Muchina mubig chinin`ina
[omuhiz ariwakat] - kudai mwari vaida shishuwo chemhandu yakooo kana iwe wacho ungadai wakafa kare, tamba yako nditambe yangu
[azdednihc llewdor] - kapiuka kanonzi rudo
[eur eivirp] - Chiuya wakabata mwenje, mukati merima
[irijihc eneri] - Ndikafunga kapuka kanonzi rudo dzimwe nguva hana yangu inorova
[abmalhahk abmalhahk ebmuh etanutrof] - Vana vangu handidi navo.
[uynitiram notgnillew] - Ndizvo zvinoita murudo
[agnahas inel] - ndiro yababa haishandiswe
[akad oyom izumusuv] - Rudo kana rwonaka vanosheedzera amai ndanakira
[adnabis yram] - Mutongo wenyu munaranga vana ne mhosva dzema dzinza asi ini zvondouyako musaranga vana vanhu ne mhosva dzangu mambo
[agnasurayn apiakam] - Tariroo ndine tariro munhu wese ane Tariro singing
[akenenam awtetm revelc] - soma pauri apo wakamirirwa kutorwa nguva.
[agarahcam edilc] - iwe unoti dhewa vakorinde wangu, oni ndinoti dhewa inumber 1...
[otumiz orevog] - mundikwenyewo amai
[izdaw anej t] - Siyana nevashakajvu
[irihp anoahcit] - Kana unewakonaye
[anagnevasum yllew] - ndinotenda dhiya
[asekesam ainigriv] - Ndiro yababa haishandiswe.
[etastur yhtapmys kcirtap] - Zvinoita murudo
Letty da Gospel Diva: Write one song that reminds you TONGAI MOYO .
*sg* - 50th Comments
[anoonihc tsurt] - Ndiro yababa haishandiswe(kukauya Haz)Rero pazakombesa
[ugnupahc aved] - Chiriyo,,,,,,,,,
[anoonihc tsurt] - Ndiro yababa haishandiswe(kukauya Haz)
[iyahsm rovert tneconni] - Kapuka kanonzi love
[erumizdam etalucamme] - Iwe uchikanda ini ndichivhika
[inamiraj kg swonkdog] - munyaradzi wangu
[amivihc eromevol] - Mazuvano nyika yakaoma varume woye kana unewako naye nemvura mese naye!
[ukudnam selrahc b omudozukus] - Eish ndashaya neremuromo
[asatum asmon] - musatonga vana vangu nemhosva dzangu mambo
[otubam senahoj] - ndinotenda dhiya
[ebud ecallaw] - ndinochema kaa vana vangu hamuchadii kana nekundionaa
[xelef agnalhm xelef] - "Munyaradzi wangu"
[oyom mailliw enasub] - Takunda muedzo(pinda panyanga)
[uvoldn xam] - sahwira usapike namwari uchidaro, kuti iwe ndiwe wemberi isu tichitevera, aah zvinhu zvinoshanduka wani
[hawzitm telyhs] - Musatonge vana vangu nemhosva dzangu mambo
[uohz ahkis] - Ndinotenda dhiya
[epihsum iravugihc osizdaf] - Musatonga vana vangu nemhosva dzangu mambo
[iahviahvihc opihc] - ndkafunga kapuka kanonzi dhewa dzimwe nguva rudo rwangu runorohwa nehana tarara bhabhamubhabha tararaa rarara
[awtetm akenenam caasi] - Ndiro yababa haishandiswee
[obmalm eromevol] - naye nemumvura mose
[lehte aynewgn] - Amai vevana wakana~ndapakutenda zwangu!
[anabmas gnisselb] - Kundishora pasina chandaita handimbogaya.
[ererewkewg nepsirhc] - Ndazvimba mapapu
[uvolhdn inenos] - Kapuka kanonzi rudo
[emukis dranoel] - Chiseko album mudzimu weshiri
[adnabis eiknip olevmon] - Dewa mushina muwombe :)
[zayawg ollewon] - Shamhu yenyu kanamoorova ishewangu muroveinini ininizvondowiyeko musarova vanavangu ngemhosva dzangu mambo
[emulam emulam] - Ukandisungirira ndichikufema andibvumi
[onamayahs tsilaiceps hsid-vtsd tasirrom] - tikabatana zimbabwe inofamba
[arejnehcam ecitsuj] - Tariro munhu wese anetariro ye
[arerozdam adnetonit sicnarf] - Iyo dziva rerudo chubwi ndinopinda nemusoro chero nyoka mhenyu ndinoswera ndaibata ndikatora moyo wayo ndikupe iwewe
[irihp reflehs] - Kwatinofamba tinosangana nevasikana vakanaka tichiyemura komai vemumba mavaudzariniko amai makanaka ndapa kutenda zvangu
[arekehcam etanutrof] - Naye nemvura mese
[abizis fohretsew yllew] - summer beans ft rihanna
[ehveyn sebrof] - taneta nazvo izvo hazvina zvazvinopa.
[ynotna amok] - Nyangwe hwindi aive netariro yekuimba saDhewa asi zvimwe zvikaramba....
[eregnevam ahcit] - chiuya wakabata mwenje
[odnagum oyawilhd nehpets] - Kukanda nekuvhika
[okapam kcirtap snykrep] - rugare and mnhu wese anetariro
[arepat ahsayn] - Amai vevanandapa ktenda zvangu
[oyom aihsram] - #Zvinoita_murudo
[esikavam aitrop] - Ndimi munondipawo manyawi,,
[obmed rotciv] - kapuka kanonzi rudo.
[ugnes tsenoh] - kapuka kanonzi rudo
[ila gnik p iyenit] - Chiuya wakabata mwenje mukati merima
[eribmiram irihp-jd euqinu] - Album rese TOITA BASA
[ehsidnamah llahsram] - chumbu ndowira nemusoro kana nyoka mhenyu ndoerekana ndaicheka ndichitora moyo wayo ndikupe iwe.
[evet evet ecyoj] - Kapuka kanonzirudo
[awpeynam tollahs] - Rudo rudo rudo iwe ndazvimba mapapu nekufunga iwe


c: text/html

text:
WASHINGTON—
Vadzidzi vatatu vepa Glen View One High vatorwa nemapurisa mushure mekuita mhirizhonga.
Zvinonzi vadzidzi ava nevamwe vavo vanga vachiputa zvinodhaka apo vanga vachipemberera kupedza kwavo bvunzo dzegore rino. Zvinonzi vadzidzi ava vaputsa mahwindo vachiita ruzha izvo zvazopa kuti vakuru vechikoro ichi vadaidze mapurisa.
Vakuru vepa Glen View One vabvuma kuti izvi zvaitika asi varamba kutaura zvakawanda nekuti havabvumudzwi nebazi rezvedzidzo kutaura nevatori venhau.
Mumwe mugari wemu Glen View One, Va Taru Sambo, avo vanoti vaona izvi zvichiitika, vanoti vakatyamadza zvikuru nezvaitwa nevadzidzi ava. VaSambo vanoti vamwe vevana ava vauya nependi vakanyora nyora madziro echikoro ichi. VaSambo vanoti mapurisa auya kuzopedza mhirizhonga iyi vanga vari vashoma zvikuru, izvo zvaita kuti mhere mhere inonoke kupedzwa.
Zvinonzi aka hakasi kekutanga zvakadai zvichiitika pachikoro ichi.
Mukuru wepachikoro ichi aramba kutaura neStudio7 achiti havabvumidzwe kutaura nevatori venhau vasina kupihwa mvumo nebazi rezvedzidzo.
Studio7 haina kukwanisa kutaura nemapurisa emu Glen View One kuti tinzwe divi ravo panyaya iyi sezvo nhare dzavo dzange dzisiri kudavirwa.

robotstxt: allowed

filter: keep


text:
HARARE—
Rimwe remasangano anorwira hutongi hwejechetere, reZimbabwe Democracy Institute, ZDI, rinoti vashandi vese pamwe nemakomishina ekomisheni inoona nezvesarudzo vane chekuita nesarudzo dzemuna 2008, vanofanirwa kusiya basa poiswa vanhu vane maoko akachena kuitira kuti veruzhinji vagutsikane nebasa ravachaita musarudzo dzakachena gore rinouya.
Izvi zviri mugwaro raburitswa nesangano iri mushure meongorora yarakaita pavashandi nemakomishina ari mu Zimbabwe Electroral Commission, ZEC, kudyidzana kwavo nemauto, mapurisa, vasori pamwe nebato reZanu PF.
Vachitaura neStudio7 mushure mekuburitsa gwaro ravo rakanzi Zimbabwe Electoral Commission: Can It Deliver a Credible Poll,
mukuru weZDI, VaPedzisai Ruhanya, vati ongororo yavo inoratidza kuti vashandi veZEC vazhinji ndevemuchiuto, vakamboshanda nevasori uye vanotsigira bato reZanu PF.
Vatiwo makomishina ese ane chekuitawo nesarudzo dzemuna 2008 vanofanirawo kusiya basa vachitiwo vasori nevemauto havafanirwe kuita basa rekuvhotesa vanhu.
VaRuhanya vati ongororo yavo inoratidza kuti mukuru weZEC pari zvino,
VaLovemore Sekeramai, nemutedzeri wavo, VaUtoile Silaigwana, vakamboshanda nemauto kana mune mamwe mapazi ehurumende ane chekuita nevasori uye izvi zvinoita kuti vashaye chivimbo navo.
Vati nekuda kwehukama hwakasimba pakati paZEC nemauto, pamwe nemashoko ezvematongerwo enyika ari kutaura nevamwe vakuru vemauto vakaita saVaDouglas Nyikayaramba, zvakakoshawo kuti sangano reSouthern African Development Community rione kuti ZEC yagadziriswa uye mauto asiyane nezvesarudzo.
VaRuhanya vanoti hazvigoni kuti nyika iite sarudzo dzakajeka kana ZEC iripo ikaregwa ichiita sarudzo sezvairi.
ZEC yakamutsa mutauro pasarudzo dzemuna 2008 apo yakapedza masvondo matanhatu isina kuburitsa zvainge zvabuda musarudzo yemutungamiri wenyika.
Yakazoshorwa neveruzhinji zvakare apo yakati sarudzo dze run-off dzainge dzaitwa zvakanaka kunyange hazvo mutungamiri weMDC huru, VaMorgan Tsvangirai, vakabuda musarudzo idzi nekuda kwemhirizhonga. Mutungamiri weZanu PF, VaRobrt Mugabe, vakamira vega musarudzo idzi.
Masangano epasi rose, kusanganisira SADC ne African Union, akashora ZEC akaramba kutambira zvakabuda musarudzo iyi. VaRuhanya vanoti izvi zvinogona kuitika zvekare kana mashandiro eZEC akasavandudzwa.
Vati ongororo yavo yakanangana nekurudzira hurumende yemubatanidzwa neSADC kuti vagadzirise nyaya yeZEC nguva isati yapera.
Zimbabwe inotarisirwa kuita referendamu nesarudzo gore rinouya.


text:
WASHINGTON—
Sangano rinomirira vashandi vehurumende reApex Council rinoti rakatumwa nenhengo dzaro kuti risangane negurukota rinoona nezvevashandi vehurumende, Amai Lucia Matibenga, pamusoro pemari dzavo dzemihoro.
Sachigaro weApex Council, VaDavid Dzatsunga, vanoti vabatana naMai Matibenga parunhare, avo vanonzi vati vari kuda nguva yekumbogara pasi nevakuru mubazi ravo.
Hutungamiri hweApex Council hunoti svondo rapera hwakaedza kusangana naMai Matibenga asi vanonzi vakanga vasiri muhofisi mavo.
Sangano revarairidzi reProgressive Teachers Union of Zimbabwe, PTUZ, rinoti nhengo dzaro, idzo dzakatanga basa neChipiri, hadzisi kuzoshanda nemwoyo wose kusvika dzanzwa zvichabuda kubva mukusangana kwaMai Matibenga neApex Council.
Asi Zimbabwe Teachers Association, Zimta, inoti nhengo dzayo dzichange dzichishanda semazuva ose sezvo hurukuro dzichiri kuenderera mberi.
Vashandi vehurumende vari kuda kuti mushandi anotambira mari yepasi pasi, apiwe mari inoenderana nePoverty Datum Line.
Hurukuro naVaDavid Dzatsunga


text:
Misandu yeSebhe
Muchidzidzo fundoyetsimba, Misandu yesebhe (States of Matter) izita rapiwa kududza chimiro chezvinhu zvinobatika nekuonekwa nekunzwikwa pakunge zvasvitswa panharaunda yakasiyana hujoto kana mutsindo (temperature and pressure). Kune misandu mitatu yemvura zvichienderana nehujoto hwemvura yacho.
Godo (solid) - iri izwi rapiwa kutsangudza chinhu chakaumbana chisingayerere chingafananidzwa nedombo kana simbi. Takatarisana nemvura tinoona inoita magodo emazaya echando (ice) kana mvura yatondodzwa zviri pasi pe 0o Celsius. Magodo haayerere uye anochengeta kuumbwa kwaakaitwa, pasina kutsindirika kwakanyanya kungaitwa.
Mutuvi (Liquid) - iri zita rapiwa kududza chinhu chine kutaridzika kunenge kwemvura inoyerera. Chinhu chine musandu weMutuvi chinoyerera uye chakadirwa mugapu, chinotora kuumbwa kwakaita gapu iroro zvichienderana nehuwandu wemutuvi wacho. Muenzaniso wemituvi inosanganisira mvura, mukaka, huchi, peturu, zvichingodaro. Iri zita rapiwa richitoredzera mutuvi unova mvura iya yemukaka.
Gasi (Gas) - iri zita rapiwa kuzvinhu zvinenga mweya watinofema, zvisingabatike, asi zvichigona kunzwika kuti zviripo. Gasi rinotambanuka kuzadza nzvimbo kana rongo raunenge waiswa, zvakare unogona kutsindirwa kana mutsindo wawedzerwa. Mienzaniso yegasi inosanganidza oxygen, carbon dioxide, hydrogen, hydrogen sulphide zvichingodaro


text:
Rwizi Zambezi
Zambezi river rwizi runoyerera kubva kuZambia, rwopinda muAngola, rwuchizotevedza muganhu weNamibia, Zambia, Zimbabwe neBotswana, pedzezvo rwopinda kuMozambique uko rinonodira mugungwa reIndian Ocean.
Kuno kuChamhembe kweAfrica, Zambezi ndirwo rwizi rukuru rwakareba 3,540km. parwizi urwu ndipo panowanikwa mapopoma anonzi Victoria Falls ari pamuganhu panosangana Zimbabwe, Zambia, Namibia neBotswana. Mamwe mapopoma ari parwizi Zamabezi anosanganisira: Chavuma Falls iri pamuganhu weAngola neZambia; Ngonye Falls neSioma Falls kuMadokero kweZambia.
Zambezi rine magwenya makuru emagetsi maviri ari paKariba Dam neCabora Bassa Dam. Pane rimwe gwenya diki paVictoria falls.
Rwizi Zambezi rune dzimwe nzvimbo dzine machiti - rapids.
Chisuvi cheMvura[chinja | edit source]
Chisuvi cheMvura zvinoreva nzvimbo yakakwirira yokuti kumativi ayo nzizi dzinoyerera dzichienda kwakasiyana.
Somuenzaniso muZimbabwe chisuvi chemvura chinotevedza nzvimbo dzakakwirira pakavakirwa maguta anoti: Harare; Chegutu; Kadoma; Kwekwe; Gweru neBulawayo.
Kune rimwe divi nzizi dzinoyerera dzichienda kuMaodzanyemba kunodira kuna rwizi Zambezi. Nzizi dzinoti: rwizi Mazowe; rwizi Munyati; rwizi Manyame dzinoyerera dzichinodira muna Zambezi.
Nekune rimwe divi dzinoyerera dzichienda mabvazuva dzichinodira muna Rwizi Runde naRwizi Save. Divi iri rine nzizi dzinoti: rwizi Tokwe; rwizi Chiredzi; rwizi Mutirikwe dzine mvura inonopinda kuMozambique ichinodira kugungwa reIndian Ocean.


text:
WASHINGTON—
Masangano emachechi ekumatunhu eBulawayo neMatabeleland ari kutarisirwa kufora muguta reBulawayo nemusi weChina senzira yekuratidza kusafarira kwawo huwori uhwo hunonzi hwadzika midzi munyika.
Boka rinorwisa huwori, reZimbabwe Anti-Corruption Commission, riri kutarisirwawo kuve pachiitiko ichi.
Vatendi vari pasi pemasangano anoti Evangelical Fellowship of Zimbabwe, Zimbabwe Christian Alliance, Zimbabwe Council of Churches, pamwe nevanobva kuzvitendero zvepositori vari kutarisirwa kuisawo mazwi avo muhondo yekurwisa huwori, muchiitiko chinouya mushure mekucherechedzwa kwezuva rekuramba huwori pasi rose, reIntrenational Anti-Corruption Day, iro rakacherechedzwa musi wa 9 Zvita.
Kumwe kuratidzira kwakadai kwakaitika muHarare nemusi weMugovera.
Mukuru weChrist Assemblies Fellowship, uye vari mumwe wevari kuronga nezvekuratidzira uku, Reverend Trust Macheka, vati chinangwa chavo ndechekubvisa tsika yehuwori iyo yoita sechimwe chinhu chinonzi munhu haagoni kurarama kana asina.
Ongororo yakaitwa nesangano reTransparency International yakaratidza kuti Zimbabwe imwe yenyika dzine huwori huri hwakanyanya uye sangano iri rakakurudzira hurumende kuti itore matanho mukurwisana nechirwere ichi.
Hurukuro naReverend Trust Macheka


text:
Njodzi
Njodzi (risk, danger, hazard in English) zvinoreva chinhu chinokwanisa kukonzera tsaona inokuvadza kana kuuraya. Tsaona ingava inokuvadza vanhu, muchina, muchovha, zvivakwa kana nzvimbo dzakakomberedza.
Mukusiyanisa njodzi netsaona pano tiri kuedza kuturikira mashoko anoshandiswa kuEnglish kuti tikwanise kusiyanisa zvinhu zvatiri kutaura kumabasa neChirungu mazuva ose. Shoko rokuti incident richaturikirwa pano richinzi kuwirwa nenjodzi.
- Chivandira zvinoreva njodzi yakavandika isati yaonekwa kana kuzivikanwa.
- Kubangaradza kana kuzvisina (risk one's life) zvinoreva kuisa upenyu hwako pane njodzi.,
- Bandamba (bad luck - incidental). Ane bandamba - he is accident prone.
- Chikotera (Dangerous situation from which there is no escape). Today he got into an impossible situation - or today he is conforming to custom or today he has started on the downward path.
Kurerutsa Mutauro[chinja | edit source]
- Kunyanyomhanyisa motokari kune njodzi yokuzotadza kudzora motokari pamugwagwa zvinokonzera tsaona.
- Kubatidza mwenje werambhi pane machira kune njodzi yekuti machira anobata moto pedzezvo imba yose yotsva.
- Kunwa mvura yacherwa mugapwa kune njodzi yokuti mvura iyi inogona kunge ine hutachiona hunounza zvirwere.


text:
Hunzwi
Munhu pamwe nemhuka akasikwa ane hunzwi (senses). Hunzwi hunorava, kusiyanisa nokufananidza, kusarudza, kuketa zvacho zviri kunzverwa.
Kune hunzwi hushanu hunonyanya kuzivikanwa hunoti: kuoona nemaziso; kunzwa nenzeve; kuraidza nerurimi; kunhuwidza nemhuno, uye kukwanisa kugunzva kunoti muviri wakabatana kana kugunzvana chimwe chinhu munhu anozviziva. Munhu achinge agunzvana nechimwe chinhu anokwanisa kuziva kuti chinhu chakapfava, chikukutu, chinopisa, chinotonhora
Hunzwi hwese uhwu hunoraviwa muhuropi munowongorora kuti zvabva kune dzimwe nhengo zvinorevei nokupa zano rokuti munhu angaita sei nezviri kurehwa nedzimwe nhengo dzine hunzveri. Kunzwa hwema hwemanhuwire echinhu kunonzi kukamba. Saka imbwa inokamba hwema kudarika zvinoita munhu.
Tsika[chinja | edit source]
Akaimba muimbi Thomas Mapfumo achitenda Mwari kuti vakatipa Pfungwa shanu - idzodzo pfungwa shanu dzakarehwa naThomas Mapfumo ndidzo dziri kunzi hunzwi muchinyorwa chino.
Muenzaniso wekutaura kunoitwa mazuva ose:
- Teerera unzwe kurira kuri kuita mvura.
- Bata padumbu unzwe mwana ari kukava.
- Raidza unzwe kunaka kunoita sadza remhunga.
- Tarira uone zviri pano.
Pakutaura kwemazuva ose panoshandiswa shoko rokuti kunzwa pane hunzwi huna kunze kwekuona nemaziso chete.
Humwe hunzwi honosanganisira:


text:
Fanza
Muchidzidzo fundoyetsimba, kufanza zvinoreva kushanduka kubva pakuve mutuvi kuenda pakuve gasi kunoitika pasina kushanduka kwehujoto hwekufanza . Mutuvi unoshanduka kuva godo kana hujoto hwasvika kana kudarika chimiso chekufanza - boiling point. Somuenzaniso, mvura inoshanduka kubva pakuve mutuvi kuenda pakuve mwando wemvura (water vapour) kana hujoto hwasvika kana kudarika hujoto 100oCelsius.
Kujekesa
Kufanza kuri pamupanda wokusasauka. Musiyano ndewekuti kusasauka kunoitika chero nepahujoto huri pasi pechimiso chekufanza. Kufanza kunoitika nemudida uri pamusoro uye kufanza kunoitika kana hujoto hwasvika pachimiso chekufanza.
Somuenzaniso, mvura yasiyiwa mubhava panze pazuva inosasauka ikadakara kusvika pakupera ichingosasauka asi isina kumbofanza. Kupwa kwemvura iyi kunotora nguva yakareba zvinosiyana nemvura iri kufanza iri pamoto inokasira kupwa.
Simba remadziya rinopinda mumutuvi richikonzera kufanza rinonzi mbindikwa yemadziya ekufanza


text:
HARARE—
Vakuru vakuru mu Anglican Church muHarare vanoti vatanga kupinda muzvivakwa zvechechi yavo zvichitevera kubuda muzvivakwa izvi kuri kuitwa nevatenderi vari kutsigira VaNolbert Kunonga.
Vachitaura navatori venhau pamuzinda wavari kushandisa mazuva ano, mukuru weAnglican muHarare, Bishop Chad Gandiya, vati kubuda kuri kuita vanhu ava kunoratidza kuti zvinhu zvava kudzokera pazvakange zviri.
Bishop Gandiya vatiwo vachaita gungano rekupemberera kudzokera kwavo kunoshandisa zvivakwa zvavo pamwe nekuchenura dzimba dzekunamatira idzo dzange dzave kushandiswa nechikwata chaVaKunonga.
VaGandiya vati vakuru muchechi yavo vatotanga kuongorora kuti midziyo yavo ichiripo yese here uye kana paine inenge yakabiwa kana kutengeswa, vachamhan’ara nyaya iyi kumapurisa.
Vatiwo vanoziva kuti vanhu vange vari kushandisa zvivakwa zvavo vakasiya zvikwereti, nokudari vanofanira kubhadhara zvikwereti izvi.
VaGandiya vatiwo vanhu vange vachirendeswa zvivakwa zveAnglican naVaKunonga, vachadzingwa muzvivakwa izvi sezvo vange vari kuita izvi zviri kunze kwemutemo.
Bishop Gandiya vashorawo kushungurudzwa nekubatwa chibharo kwevana pamuzinda weAnglican unochengeta nherera, weShearly Cripps uri mudunhu reGoromonzi, vachiti vakatokwidza nyaya iyi kumapurisa.
Vanotungamira Anglican mumusha weGlen View muHarare, VaShepard Itaimunzira, vatiwo zvinhu hazvina kumira zvakanaka pachechi yavo uye pane tsvina isingaiite.
Bishop Gandiya vati VaKunonga nevamwe vavo vakasununguka kudzoka kuAnglican Church. Asi VaKunonga vakaudza nhepfenyuro yeZBC kuti havasi kuzodzokera kuAnglican Church uye vachaenderera mberi nesvondo yavo ye Independent Anglican Church of the Province of Harare.
VaKunonga vakanzi nedare repamusoro soro neMuvhuro vabude muzvivakwa zvese zve Anglican izvo vakanga vapamba kubva muna 2007.


text:
HARARE—
Dare repamusoro soro rapa mutongo wekuti Anglican Church - Church of the Province of Central Africa CPCA – Harare Diocese, ndiyo muridzi wezvivakwa zvose zvakanga zvatorwa na Bishop Nolbert Kunonga.
Izvi zvapa kuti zvivakwa zvose zvechechi iyi zvive pasi pa Bishop Chad Gandiya, vanova mukuru we CPCA – Harare Diocese.
Dare ratiwo VaKunonga havasi mukuru weAnglican Church muHarare.
Mutongo uyu wapedza makakatanwa pakati pezvikwata zviviri, ayo ange ari kukonzera kuti nhengo dze CPCA – Harare Diocese dzishaye nzvimbo yekunamatira sezvo dzaitandaniswa mumachechi adzo nemapurisa achishanda naVaKunonga.
Vachitaura nemabhishopi nenhengo dzesvondo yavo mushure memutongo uyu, Bishop Gandiya vati vanofara chose kuti mwari vanzwa minato yavo.
Bishop Gandiya vati vari kutarisira kudzokera kunoshandira kumuzinda wechechi yavo pamwe nekunamatira mudzichechi dzavo zvichitevera mutongo uyu.
Munyori muCPCA Harare Diocese, VaMichael Chingore, vati mutongo uyu unotaura pachena kuti VaKunonga havana kodzero yekurambira vari mumahofisi eCPCA nekuti havasi mukuru weAnglican Church.
VaChingore vati kunyange hazvo dare risina kutara nguva yekuti VaKunonga vabude muzvivakwa zveCPCA, vanofanira kubuda nekukurumidza kuitira kuti vasaburitswe nechisimba nezvikonzi.
Nyaya iyi yakanzikwa navatongi vanoti Justice Luke Malaba, Amai Vernanda Ziyambi naVaYunus Ormerjee.
VaKunonga nevamwe vavo vakabuda mu CPCA – Harare Diocese muna 2007 vachiti vakange vasingafarire zvechingochani, vakatanga svondo yavo yeAnglican Church of the Province of Zimbabwe.
Vakazodzingwa ne Anglican Church zviri pamutemo muna 2008, asi vakaramba vakabatirira zvivakwa nemidziyo yeCPCA kunyange hazvo vainge vabuda musvondo iyi.
Izvi zvakazoita kuti veCPCA vakwidze nyaya iyi kumatare edzimhosva, VaKunonga vakapihwa mvumo yekubata zvivakwa nemidziyo yose yechechi iyi. Asi veCPCA vakapikisa nyaya iyi kudare repamusoro soro.
Mwedzi wapera, dare iri rakapa zvakare mutongo waibvisa masimba aVaKunonga avakanga vazvipa, pamwe nekuti vasashandise midziyo yechechi iyi mumatunhu akasiyana siyana ari kunze kwe Harare Diocese.


text:
WASHINGTON—
Vanhu vanopfuura zana negumi vari kubatwa zuva rega rega nezvirwere zvinokonzerwa nenyaya dzepabonde kuMasvingo.
Izvi zvinotevera ongororo yakaitwa mukati memwedzi mitatu yapfuura iyo yakaburitsa kuti vanhu zviuru gumi vakabatwa nezvirwere izvi mukati memwedzi mitatu. Sangano re National AIDS Council rinoti Masvingo idunhu riri kuvanetsa nenyaya dzezvirwere zvepabonde.
Provincial AIDS Co-ordinator mudunhu iri, Va Evos Makoni, vanoti vanhukadzi ndivo vari kunyanyobatwa nezvirwere izvi kudarika varume. VaMakoni vanoti zvirwere zviri kunyanya kubatwa nevanhu zvinosanganisira zvirwere zvinokonzera maronda.
VaMakoni vanoti zvirwere zvinokonzera maronda ndizvo zviri kunyanyotyisa sezvo zvichikwanisa kuzowedzera kupararira kwehutachiwona hwe HIV.
VaMakoni vanoti zvimwe zvirerwe zviri kubata vanhu zvinosanganisira syphilis, chancroid ne gonorrhoea. Dzvimbo dziri kunyanyowanikwa dambudziko iri dzinosanganisira kuChiredzi nekwa Gutu.
VaMakoni vanoti zvimwe zviri kunyanyokonzeresa dambudziko iri kugara kwemuri dzakawanana dzisiri pamwe chete uye kutevedzerwa kwedzimwe nzira dzechipasichigare dzakadayi sekugarwa nhaka nezvimwewo.
Hurukuro naVa Evos Makoni


text:
HARARE—
Murairidzi wechikwata chine mukurumbira munyika, cheDynamos, Kalisto Pasuwa, anoti ari kushushikana zvikuru nekubuda kuri kuita vatambi muchikwata chaanorairidza vachinotsvaga mafuro manyuro kunze kwenyika.
Chikwata ichi chave kutanga gadziriro yacho yegore rino chisina mutambi wacho ane mbiri, Denver Mukamba, uyo ari kuenda kunotambira Bidvest Wits yekuSouth Africa mushure mekutora mukombe we 2012 Castle Soccer Star of the Year pamwe nekubatsira Dynamos kutora mukombe we Castle Lager Premier Soccer League pamwe neweMbada Diamonds Cup .
Mumwe wake, munwisi wezvibodzwa, Rodrick Mutuma, ari kuSouth Africa uko ari kutsvaga basa kuOrlando Pirates. Ari kudiwa zvakare nezvimwe zvikwata zviviri, Bloemfontein Celtic neDynamos muSouth Africa makare.
Mutuma akatokumbira kuti Dynamos imbomira kumunyoresa mumitambo yemunyika sezvo akawana basa asiri kudzoka kuzotambira De Mbare.
Pamusoro pezvo, mumwe mutambi, Simba Sithole, ari kunzi ari kuitawo hurukuro nezvimwe zvikwata zvekuSouth Africa uko kunobhadharwa vatambi mari yakanaka.
Ukuwo Partson Jaure, uyo aive pavatambi gumi nemumwe chete vairwira mukombe we 2012 Soccer Star of the Year, ari kutsvagawo basa kuEurope uko ari kunzi ari kudiwa nezvimwe zvikwata munyika dzakasiyana siyana.
Pasuwa anoti nezviri kutika izvi, Dynamos inoda kugadziriswa zvakasimba kuitira kuti ikwanise kutora mikombe muZimbabwe pamwe nekutamba zvakanaka muAfrica, sezvo vaimbove vatungamiri vevatambi, Desmond Maringwa, naGeorge Magariro pamwe naDavid Kutyauripo, vasina kunyoreswa kutambira chikwata ichi.
Nguva yekunyoresa vatambi muCAF Champions League yakatodarika uyezve CAF haitenderi kunyoresa vatambi vatsva.
Pasuwa anoti kusavepo kwevatambi ava kunosiya buri guru muhondo yeDynamos yekutora mukombe wemuAfrica uyu.
Mutuma, Sithole naJaure vese vakanyoreswa kutambira De Mbare muCAF pamwe nevamwe vatambi vatsva vakatengwa vakaita saStephen Alimenda, kubva kuHardbody, pamwe naArtwell Mukandi na Russell Madamobe vakatengwa kuMonomotapa.
Pasuwa anoti panguva ino anga achida kuti ave nevatambi vake vese avo chikwata chake chakanyoresa kuti vatambire De Mbare gore rino pagadziriro yemitambo yakakosha kudai seyeCAF Champions League.
Pasuwa anoti akumbira musangano nevanotungamira Dynamos kuti anzwe kuti vanofungeyi nezviri kuitika nevatambi vechikwata ichi.
Asi sachigaro weDynamos, VaKeni Mubaiwa, vanoti havasi kuzovharira gonhi vatambi vanoda kusiya Dynamos vachienda kune zvikwata zvekuSouth Africa vachiti ivo vachaita pose pavanogona kuti vatengere Pasuwa vatambi vatsva kutsiva vanenge vaenda.
Kunyange hazvo nguva yekutenga vatambi vatsva kubva kune zvimwe zvikwata muZimbabwe iri kutanga musi Ndira 1, 2013, ichipera mukutanga kwaKurume, vePremier Soccer League havasati vatanga kunyoresa vatambi vachatambira zvikwata mumakwikwi emwaka mutsva wenhabvu.


text:
Gungwa
Muchidzidzo Taranyika, gungwa (Sea, Ocean) izwi rinoreva nzvimbo dzakakurisa dzinochengeta mitumbi yemvura yakawanda samare, iyi mvura iri mugungwa inowanikwa iine munyu zvokuti hainwike. Magungwa makuru anosanganisira Indian Ocean, Pacific Ocean, neAtlantic Ocean.
Kana uso hwePasirose hwapimwa panoonekwa kuti chikamu che 71 pazana (71%) chakafukidzwa nemvura yegungwa.
Mamwe mashoko[chinja | edit source]
- Menderekedzo kana mahombekombe (shore) zvinoreva chikamu chenyika chiri pedyo uye chakabatana negungwa, rwizi kana nyanza.


text:
Chisumamunyati
Shoko rokuti chisumamunyati (Hypothesis in English) ringadudzirwa sezvizvi:
- Bumbiro remashoko ari kusumwa nenyanzvi anoyedza kutsangangudza mhando yechiitiko nenzira yakarongeka uye inobatanidza zvinhu zvakacherechedzwa.
- Chisumamunyati ndicho chinova hwaro hwekutara nzira nemaitiro ebasa rokubata idi kuti zviri kutaurwa nechisumamunyati idi here.
- Chisumamunyati chinofanirwa kunge chakanyorwa nenzira iri nyore kunzwisisa uye yakarongeka.
- Kugamuchirwa kwechisumamunyati kune chekuita nokuti chiri kupindirana netsananguro dzakapiwa nezvimwe zvisumazivo kana mutemo zvakaparurwa nenyanzvi munguva dzakapfuura.
- Kana chisumamunyati chapenengurwa choonekwa kuti chinotaura idi munhambo zhinji, chinobva chodanwa kunzi mutemo.
- chisumamunyati chinozoshandiswa kutsigira dudzirazivo munguva dziri mberi; saka chiri pasi pedudzirazivo pachikero chokuyedzwa nokugamuchirwa.
Zvakakosha kuonesana kuti chisumamunyati chinotaura zvinofungidzirwa kuti zvinotsanangura chiitiko chiri kucherechedzwa nenzira yakatsarukana pamberi penyanzvi uye zvichifannidzwa nezvinozivikanwa nechekare. Icho chisumamunyati chinotoda kuyedzwa kuti pabatwe kuti chinoreva chokwadi here patsananguro yachinopa. Kune rimwe divi dudzirazivo rinenge rakaedzwa rikawonekwa richireva idi panhambo zhinji zvokuti rave kutembeka mune zvarinotaura.
Kupiwa kwezita[chinja | edit source]
Zita rokuti chisumamunyati rabatanidza mazwi anoti kusuma uye munyati. Izwi rokuti kusuma rinoreva kupira mashoko kuvanhu kana kuti kuudza vanhu mashoko - to inform or propose. Shoko rokuti munyati rinoreva mazano, pfungwa zvikurusei mazano ane tsarukano anogamuchirika anotaridza kuti munhu ari kufunga zvakarongeka. Saka pano chisumamunyati chinosuma pfungwa nemazano enyanzvi iri kunyora kune avo vachaverenga kana kunzwa. Chichifaninidzwa nezvinoitwa pakusuma mashoko padare mumusha, mashoko anotaurwa nechisumamunyati anogona kuvandudzwa zvichienderana nehumbowo hutsva.


text:
Baba vedu Vokudenga vanoziva zvidikanwi zvedu uye vanozotibatsira apo tinokumbira rubatsiro kwaVari.
Mabhuratha namasisita angu anodikanwa, musangano mukuru uno unosvitsa makore makumi mana nemapfumbamwe kubva pandakatsigirwa, musi wa 4 Gumiguru, 1963, senhengo yeChikwata cheVaapositori vane Gumi neVaviri. Makore makumi mana nemapfumbamwe inguva yakareba chaizvo. Nenzira dzakawanda, zvisinei, nguva inoratidzika sedikidiki kubvira pandakamira papodhiyamu muTarbenakeri ndikapa nhaurwa yangu yokutanga pamusangano mukuru.
Zvizhinji zvakachinja kubvira 4 Gumiguru, 1963. Tirikurarama munguva yakasiyana zvikuru nedzimwe nguva munhoroondo yenyika. Takaropafadzwa nezvakawanda zvikuru. Asi dzimwe nguva zvakaoma kutarisa matambudziko nemadiro arikuitwa pahunhu zvakatikomberedza tisingaoremwoyo. Ndakaona kuti, pane kungofunga zvinetso nguva dzose, kana tikarisa shure tikafunga maropafadzo ari muupenyu hwedu, kusanganisira ayo maropafadzo anotaridzika semadiki uye dzimwe nguva atisingaoni, tinokwanisa kuwana rufaro rukurusa.
Apo pandakawongorora makore makumi mana nemapfumbamwe apfuura, ndakawana zvinhu zvakawanda. Chimwe ndechekuti zviitiko zvisingaverengeki zvandakava nazvo zvakanga zvisiri izvo munhu zvaangatora sezvinhu zvinoshamisa. Chokwadi ndechekuti, panguva yazvaiitika, kazhinji zvaitaridzika sezvinhu zvisingakatyamadzi uye kunyangwe zvinoitika mazuva ose. Asi, kana ndichitarisa shure, zvakanatsa nokuropafadza upenyu – kunyangwe nehwangu pachangu hwakaropafadzwawo. Ndinokukurudzirai kuti muiite zvimwechetezvo – kureva kuti muwongorore upenyu hwenyu uye mutsvake chete maropafadzo, makuru nemadiki, amakatambira.
Chakasimbisiswa nguva dzose munguva yokuwongorora kwangu makore aya chaiva ruzivo rwangu rwekuti minamato yedu inonzwikwa nokupindurwa. Tinoziva chokwadi chinowanikwa muna 2 Nifai muBhuku raMormoni: “Vanhu varipo, kuti vave norufaro.” 1 Ndinopupura kuti ruzhinji rwerufaro irworwo runouya apo tinoziva kuti tinokwanisa kutaurirana naBaba vedu Vokudenga kuburikidza nemunamato uye kuti minamato iyoyo inozonzwikwa nokupindurwa – zvimwe kwete nenzira uye nenguva yatinotarisira kuti ipindurwe, asi inopindurwa uye naBaba Vokudenga vanotiziva nokutida zvakarurama uye vanoda rufaro rwedu. Havana here kutivimbisa kuti, “Iva wakazvininipisa, uye Ishe Mwari vako vachakutungamirira neruoko, uye nokukupa mhinduro kuminamato yako.”? 2
Mumaninetsi mashoma anotevera andakatarirwa, ndinoda kugoverana nemi muenzaniso mudikidiki chete wezviitiko zvandakava nazvo umo minamato yakanzwikwa nokupindurwa uye izvo, mukutarisa shure, zvakaunza maropafadzo muupenyu hwangu pamwechete nemuupenyu hwevamwe. Jenari rangu randinonyora zuva roga roga, iro randachengeta mumakore ese aya, rabatsira kundipa zvimwe zvinhu zvandingaida ndisina kukwanisa kuyeuka dai ndisinaro.
Mukutanga kwegore ra1965, ndakapiwa basa rokupinda misangano yemasiteki uye nokuita mimwe misangano munharaunda yose yeSouth Pacific. Iyi ndiyo yaiva nguva yangu yokutanga kushanyira nzvimbo iyoyo yepanyika, uye yaiva nguva isingambofi yakakanganikwa. Zvizhinji zvakanga zviri zvomweya pamamiriro zvakaitika panguva yebasa iri apo pandaisangana nevatungamiri, nhengo, nevashumiri.
Musi weMugovera neSvondo, waNdira 20 na 21, takanga tiri muBrisbane, Australia, kunoita misangano yekonifarenzi yeSiteki yokuBrisbane. Panguva yemisangano yeMugovera, ndakasumwa kumutungamiri wedunhu aibva munharaunda yaiganhurana neyataiva tiri. Apo pandakamumhorosa neruoko, ndakava nemanzwiro akasimba okuti ndaifanira kutaura naye uye kumupa rairo, saka ndakamukumbira kuti andiperekedze kumusangano wemangwanani eSvondo zuva raitevera kuitira kuti izvi zvikwanisike kubudirira.
Mushure memusangano weSvondo, takava nemukana wekukurukura pamwechete. Takataura nezve mabasa ake akawanda semutungamiri wedunhu. Apo pataidaro, ndakanzwa kuti ndaifanira kumupa mamwe mazano maererano nebasa roushumiri uye mapiro aangaita iye nenhengo dzake rubatsiro kuvashumiri venguva dzose mumabasa avo munharaunda yake. Pashure ndakazodzidza kuti murume uyu akanga achinamatira hutungamiri panyaya iyi. Kwaari kushanya kwedu kwaiva uchapupu hwakakosha hwekuti minamato yake yakanga yanzwikwa uye yapindurwa. Uyo waitaridzika semusangano usingashamisi asi uyo wandiine chokwadi kuti wakatungamirirwa neMweya uye uyo wakaunza shanduko muupenyu nebasa zvemutungamiri wedunhu uyu, muupenyu hwenhengo dzake, uye mukubudirira kwevashumiri ikoko.
Mabhuratha nemasisita angu, zvinangwa zvaIshe kazhinji zvinozadzikiswa apo tinoteerera kunhungamiro yeMweya. Ndinotenda kuti apo patinonyanya kutevera kukurudziro nefemero dzinouya kwatiri, Ishe Vanozonyanyawo kupa kwatiri mabasa Avo.
Ndakadzidza, sokutaura kwandakaita mune dzimwe nhaurwa, kuti usambofa wakanonokera femero. Pane imwe nguva makore mazhinji apfuura, ndaishambira muduhwino remuDeseret Gym muSalt Lake City apo pandakanzwa femero yokuenda kuUniversity Hospital kunoshanyira shamwari yangu yakanaka uyo akanga arasikirwa nekushanda kwemitezo yake yezasi nokuda kwechirwere chegomarara uye nekuvhiyiwa kwakatevera. Pakarepo ndakabuda muduhwino, ndokupfeka, uye nenguva diki ndakanga ndava munzira kunoona murume wakanaka uyu.
Pandakasvika mumupanda wake, ndakawana musina munhu. Pandakabvunza ndakaudzwa kuti pamwe ndaizomuwana kunzvimbo yaiva neduhwino rechipatara, nzvimbo yaishandisirwa kuita zvekugwinyisa mitezo yakarukutika. Izvi zvakava izvo. Akanga azvisunda kuenda ikoko ari muchigaro chemaviri chake uye akanga ariye chete aivamo mumupanda iwoyo. Akanga ari kure kurumwe rutivi rweduhwino, pedyo nedivi rakadzika. Ndakadeedza kwaari, uye akasunda chigaro chake chemaviri ouya kuzondimhorosa. Takava nekushanyirana kwainakidza uye ndikamuperekedza kudzokera kumupanda wake wemuchipatara, umo mandakanomupa ropafadzo.
Pashure ndakadzidza kubva kushamwari yangu iyi kuti akanga apererwa netariro zvachose zuva iroro uye akanga arikufunga kuzviuraya. Akanga anamatira rubatsiro asi akanga atanga kunzwa kuti minamato yake yakange isiri kupindurwa. Akaenda kuduhwino nepfungwa yokuti iyi ndiyo yaiva nzira yokugumisa kutambura kwake – nokusundira chigaro chake chemavhiri mudivi rakadzika reduhwino. Ndakanga ndasvikapo panguva inokosha yakadzivirira njodzi huru, mukudavira kune izvo zvandinoziva kuti ifemero yaibva kudenga.
Shamwari yangu yakakwanisa kurarama mamwe makore akawanda – makore akazadzwa nerufaro nekutenda. Ndinofara zvikurusa kuti ndakave mudziyo mumaoko aIshe pazuva rakakosha iro paduhwino.
Pane chimwe chiitiko, apo Sisita Monson neni pataichaira motakari kudzokera kumba mushure mekushanyira shamwari, ndakanzwa femero yokuti taifanira kuenda muguta – mufambo wemamaira akawanda – kunoshanyira shirikadzi yechikuru iyo yaimbogara muwadhi medu. Zita rake raiva Zella Thomas. Panguva iyoyo, akanga achigara munzvimbo inochengetwa vachembera. Masikati iwayo takamuwana ari mutenda zvikuru asi akarara zvakanaka pamubhedha.
Zella akanga ava bofu kwenguva yakareba, asi akaziva manzwi edu pakarepo. Akakumbira kuti ndimupe ropafadzo, achiti akanga agadzirira kufa kana Ishe vaida kuti achidzokera kumusha. Pakanga pane mweya wakanaka, unerunyararo mumupanda imomo, uye tose taiziva kuti nguva yake yakanga yasara muupenyu huno yaiva pfupi. Zella akatora ruoko rwangu akati akanga anamata nesimba rose kuti ndiuye kuzomuona uye ndigomupa ropafadzo. Ndakamuudza kuti takanga tauya nokuda kwefemero yakabva kuna Baba Vokudenga chaiko. Ndakamutsvoda pahuma, ndichiziva kuti pamwe handaizomuona zvakare muupenyu huno. Izvi zvakava chokwadi, nokuti akashaya zuva rakatevera. Kuva ndakakwanisa kupa nyaradzo nerunyararo kuna Zella wedu akanaka rakava ropafadzo kwaari nokwandiri.
Mukana wekuva ropafadzo muupenyu hwemumwe kazhinji unouya tisingazvitarisiri. Mamwe manheru eMugovera aitonhora zvikuru chaizvo mumwaka wechando cha1983 – 84, Sisita Monson neni takachaira motokari kwemamaira akawanda kuenda kunhika regomo reMidway, Utah, uko kwatine mumwe musha. Tembiricha manheru iwayo yaiva –31°C, uye taida kunoona kuti zvinhu zvose zvakanga zvakamira zvakanaka pamusha wedu weikoko. Takatarisa tikaona kuti zvose zvakanga zvimire zvakanaka, saka takasimuka todzokera kuSalt Lake City. Takangokwanisa kufamba mamaira mashomanana kusvika munzira kunzira huru motokari yedu isati yafa. Takapererwa zvachose nezvekuita. Handisati ndambotonhorwa sematonhorerwo atakaitwa usiku ihwohwo.
Zvokuzvimanikidza takatanga kufamba takananga kuguta raiva pedyosa, motokari dzichingopfuura dzichitisiya. Mushure menguva yakareba imwe motokari yakamira, uye murume wechidiki akatipa rubatsiro. Takazowana kuti dhiziri mutangi remotokari rakanga ragwamba nokuda kwechando, zvichiita kuti zvisakwanisika kuti tichaire motokari. Murume wechidiki anetsitsi uye akatitakura akatidzorera kuimba yedu yekuMidway. Ndakaedza kumupa mari kuitira kumudzorera peturu yaakanga ashandisa pakutibatsira, asi norukudzo akaramba. Akati akanga ari Mukomana muChisikauti uye aida kuita chinhu chakanaka kune mumwe munhu. Ndakazvisuma kwaari, uye akataura kutenda kwake nemukana waakanga awana wekubatsira. Ndichifungidzira kuti akanga ari pazera rokuenda kuushumiri, ndakamubvunza kana aironga kuenda kunoshanda semushumiri. Akati akanga asina chokwadi kuti chii chaizvo chaaida kuita.
Pamagwanani eMuvhuro wakatevera, ndakanyora tsamba kumurume wechidiki uyu ndikamutenda netsitsi dzake. Mutsamba ndakamukurudzira kuti aende anoshanda semushumiri akazara. Ndakaisa rimwe ramabhuku angu uye ndikatara mutsetse pazvitsauko zviri pamusoro pemushando weushumiri.
Mushure mevhiki amai vemurume wechidiki uyu vakaridza runhare vachitaura kuti mwanakomana wavo aiva murume wechidiki akanaka zvikuru asi nokuda kwekumwe kufurirwa muupenyu hwake, chido chake chaainge anacho kwenguva yakareba chokuenda kunoshanda semushumiri chakanga chaderera. Vakataura kuti ivo nababa vake vakanga vatsanya nokunamata kuti moyo wake ushandurwe. Vakanga vaisa zita rake pamudorongodzwa wevanoda kunamatirwa wekuTemberi yeProvo Utah. Vaitarira kuti namamwe maitiro, neimwe nzira, moyo wake waizobatwa zvakanaka uye aizodzokera kuchido chake chekuzadzikisa ushumiri uye kushandira Ishe zvakavimbika. Amai vake vaida kuti ndizive kuti vaitarisa pazviitiko zvemanheru aitonhora aya semhinduro kuminamato yavo pamusoro pake. Ndakati, “Ndinobvumirana nemi.”
Mushure memwedzi yakati wandei uye nekumwe kutaurirana nemurume wechidiki uyu, Sisita Monson neni takafara zvikuru kuenda kumutambo wake wekuoneka asati asimuka kuenda kunoshanda semushumiri kuCanada Vancouver Mission.
Zvakanga zvangoitika here kuti nzira dzedu dzipesane pamanheru aZvita aitonhora iwayo? Handibvumi kudaro kana kwechinguva chidiki zvacho. Asi, ndinobvuma kuti kusangana kwedu kwaiva mhinduro kuminamato yemoyo wese yababa namai yemwanakomana wavaida zvikuru.
Zvakare, mabhuratha nemasisita angu, Baba vedu Vokudenga vanoziva zvidikanwi zvedu uye vanozotibatsira apo patinodaidza kwaVari kuti vatipe rubatsiro. Ndinobvuma kuti hakuna zvinetso zvedu zviri zvidiki kana zvisina maturo. Ishe vari muchikamu chese zvacho cheupenyu hwedu.
Ndinoda kugumisa nokutaura chimwe chiitiko chakaitika nguva diki yapfuura icho chakabata mazana avanhu. Chakaitika pabemberero rezvetsika dzemarudzi reTemberi yeKansas City, mwedzi mishanu ichangopfuura iyo. Sezvazvinoita nezvakawanda zvinoitika muupenyu hwedu, panguva iyoyo zvairatidzika kuva sechimwewo zvacho chiitiko apo zvinhu zvose pazvinofamba zvakanaka. Zvisinei, apo pandakadzidza nezve mamiriro ezvinhu maererano nebemberero rezvetsika dzemarudzi manheru aiteverwa nekutsaurwa kwetemberi, ndakaziva kuti mutambo manheru iwayo wakanga usiri wemazuva ose. Chokwadi ndechekuti waiva chishamiso.
Sezvazviri nezviitiko zvose zvetsika dzemarudzi zvinoitwa pamwepo nekutsaurwa kwematemberi, vechidiki muNharaunda yeTemberi yeKansas City Missouri vakanga vadzidzira zvemutambo uyu mumapoka akaparadzana emunzvimbo mavo. Chirongwa chaiva chokuti vaizosangana pamwechete muhoro huru yakanga yarendwa yekanzuru pamagwanani eMugovera wemutambo kuitira kuti vagodzidzira kuti vaizopinda mudariro nguvai uye nekupi, pavaifanira kumira, makuriro enzvimbo yaifanira kusiiwa pakati pavo nemunhu aiva pedyo navo, mabudiro avaizoita mudambiro guru, zvichingodaro – zvinhu zvizhinji zvavaifanira kunyatsodzidzwa zuva iroro apo avo vaitungamirira pavainge vachiisa pamwechete zviwonwa zvakasiyana siyana pamwechete kuitira kuti mutambo uzove wakarongwa zvakanaka uye zvineunyanzvi.
Pakanga paine dambudziko guru rimwechete musi iwoyo. Mutambo wese wakanga wakamisirwa pazvikamu zvakanga zvasanorekodhwa izvo zvaizotaridzwa pasikirini huru yaizikanwa seJumbotron. Zvikamu zvakarekodhwa izvi zvakanga zvakakosha zvikuru pakubudirira kwemutambo wese. Zvakanga zvisingangobatanidzi mutambo wese pamwechete, asi chikamu chega chega chaizotaridzwa pasikirini chaizosuma mutambo waitevera. Zvikamu zvakarekodhwa zvaipa chimiro apo mutambo wese pawaive wakamisirwa. Uye Jumbotron yakanga isingashandi.
Vanamakanika vakashanda nesimba kuti vagadzire zvakanga zvisingashandi apo vechidiki vakanga vakamirira, mazana avo, vachirasikirwa nenguva yakakosha yekudzidzira. Mamiriro ezvinhu akatanga kuratidzika sekunge pasina chaizobudirira.
Munyori nemutungamiri webemberero, Susan Cooper, pashure akatsanangura kuti: “Apo patakabva pachirongwa Chekutanga tikaenda kuneChechipiri kusvika kuneChekupedzisira, takaziva kuti zvakanga zvisiri kushanda….. Apo pataitarisa hurongwa hwezvaida kuitwa takaziva kuti izvi zvakanga zvichatikurira, asi takaziva kuti taiva nerimwe ramasimba makurusa muhoro yaiva pazasi – vechidiki zviuru zvitatu. Taifanira kudzika pasi tono[va]udza zvakanga zviri kuitika uye tomira nerutendo rwavo.” 3
Awa imwechete vanhu vasati vatanga kupinda muhoro, vechidiki zviuru zvitatu vakagwadama pasi vakanamata pamwechete. Vakanamata kuti avo vaishanda pakugadzira Jumbotron vaizofemerwa kuti vazive zvaifanira kuitwa kuti vaigadzire; vakakumbira Baba vavo Vokudenga kuti vazadzikise paneizvo zvaizotadza kuitwa naivo pachavo nokuda kwekushomeka kwenguva.
Mumwe akanyora nezvazvo pashure akati, “Waiva munamato vechidiki ava wavasingambofi vakakanganwa, kwete nokuda kwekuti pasi pakanga pakaomarara, asi nokuda kwekuti Mweya wakapfavisa mapfupa avo.” 4
Hapana kupfuura nguva yakareba mumwe wevanamakanika asati auya kuzovaudza kuti zvakanga zvakafa zvakanga zvawanikwa zvikagadziriswa. Akati izvi zvakanga zvakwanisika nerombo rakanaka, asi vechidiki ava vaiziva chikonzero chaicho.
Patakapinda muhoro yekanzuru manheru iwayo, hatina kumboziva nezve matambudziko ezuva iroro. Chete pashure ndipo patakazodzidza nezvawo. Zvatakaona, zvisinei, waiva mutambo wakanaka, wakaitwa neunyanzvi – mumwe wemitambo yakanakisisa yandakaona. Vechidiki vaiva vakakomberedzwa nemweya waibwinya, wakasimba uyo wakanzikwa navose vaivapo. Vaitaridzika kuti vaiziva nguva chaiyo yokupinda, pokumira, uye matambiro anowirirana nevamwe vatambi vakavakomberedza. Pandakadzidza kuti kudzidzira kwavo kwakanga kwagumisirwa panzira uye kuti zvikamu zvizhinji zvemutambo zvakanga zvisina kugadzirirwa neboka rose riri pamwechete, ndakashamiswa zvikuru. Hapana angadai akambozviziva. Ishe chokwadi vakanga vazadzikisa pese paida kuzadzikiswa.
Handimboregi kushamiswa nekwaniso yaIshe yekukurudzira nokutungamirira urebu neupamhi hweUmambo Hwavo uye pamusoro pazvo vowana nguva yokupa femero maererano nemunhu mumwechete – kana bemberero rezvetsika dzemarudzi rimwechete kana Jumbotron rimwechete. Chokwadi chokuti Vanokwanisa, chokuti Vanoita, uchapupu kwandiri.
Mabhuratha nemasisita angu, Ishe vari muupenyu hwedu hwese. Vanotida. Vanoda kuti ropafadza. Vanoda kuti titsvake rubatsiro Rwavo. Apo Pavanotiraira nokutitungamirira uye apo pavanonzwa nokupindura minamato yedu, tinozowana rufaro pano iyezvino urwo rwaVanoda kuti tive narwo. Ngativei tinoziva maropafadzo Avo muupenyu hwedu, ndinonamata nemuzita raJesu Kristu, Muponesi wedu, ameni.
Show References
-
1. 2 Nifai 2:25.
-
-
3. Susan Cooper, muna Maurine Proctor, “Nothing’s Too Hard for the Lord: The Kansas City Cultural Celebration,” Meridian Magazine, Kubvumbi 9, 2012, ldsmag.com.
-
4 Proctor, Meridian Magazine, Kubvumbi 9, 2012.


text:
Nhamba ndemera
Mazwi anoti nhamba ndemera (negative number in English) ari kushandiswa pano kureva nhamba diki kuna zero iri pasi pazero. Nhamba ndemera dzinoshandiswa kutaridza kurasikirwa nehuwandu, kuderera kwehuwandu, kutaridza kuti pane chikwereti. Somuenzaniso kana paine chikwereti chezana remadhora chinonyorwa senhamba ndemera sezvizvi -$100. Nhamba ndemera dzinonyorwa dziine chiratidzo chokubvisa pamberi. Somuenzaniso -3, huwandu ndemera hune huhombe 3; nhamba iyi inotaurwa ichinzi 3 ndemo - kureva minus 3.
Kupiwa kwezita[chinja | edit source]
Apa shoko rokuti ndemera rinotodzana nerinoti ndemo rinoreva maitiro ekupokanidza seizvo zvinoitwa kana minus achishandiswa. Shoko reEnglish rokuti negative rinotaura kusavapo kwechinhu chiri kutarisirwa kana kupokana nezviri kutarisirwa.
Nhamba dzakakura kudarika zero ichanzi nhamba ndandira.


text:
Doro
Doro (Beer) chinwiwa chinogadzirwa nokuviriswa kwezvirimwa kuchishandiswa mbiriso. Doro rinodhaka kana rikanwiwa rakawanda uye harina kunaka kuhutano kana richinwiwa rakawandisa.
Mamwe mazita edoro anonzi hwahwa, mhamba, mupeta uye kune mhando dzaka siyana siyana dzinoti, masese, kachasu, kangopisa ne doro rechi Rungu. MuZimbabwe doro rechirungu rinogadzirwa neNational Breweries, masese achi gadzirwa ne Chibuku Breweries uye nema kanzuru ne Afdis inogadzira kangopisa.
Kubatwa nedoro[chinja | edit source]
Kune matanho akasiyana ekubatwa nedoro zvichienderana nehuwandu uye mhando yedoro ranwiwa, uye vanhu vanodhakwa nehuwandu hwedoro hwakasiyana.
Kana munhu anwa doro anotanga kudhakwa doro richinge rawanda mumuviri. Kudhakwa kazhinji kunoonekwa nematauriro anenge oita munhu imwe nguva nyadzi dzapera otaura zvinhu asingawanzo kutaura kana doro risati ramubata.
Vamwe vatauri vanoti kudzandiwa vachireva kudhakwa asi pano tichati kudzandiwa kunodarika kudhakwa. Apa doro rinenge rabata muviri nepfungwa dzomunhu zvinodarika mwero wekunzi kudhakwa. Apa munhu anenge asisagone zvinhu zviri nyore sokufamba kana kumira.
Vamwewo vanoti kukorewa nedoro; asi pano tichati kukorewa doro rinenge rabata zvinodarika kudhaka nokudzandiwa. Apa doro rinenge romurwarisa munhu nokuwanda kwaro - iyi ndiyo inonzi intoxication kuEnglish.
Munhu anodhakwa kana kuti kuraradza anonzi chidhakwa kana kuti chiradza.
Zvirwere zvedoro[chinja | edit source]
- Chinyangu, chinanzvu kureva kutsvuka kwemuromo kunokonzerwa nekunwa chikokiyana kana kachasu


text:
Rumbariro
Muzvidzidzo zvinotevera: Taranyika; Jekanyika, nePimanzvimbo, rumbariro, (Latitude) mitsetse inobatanidza nzvimbo dzine nhambwe yegonyo yakaenzana kana gonyo richipimwa kubva paMuenzanisi zvichienda kuMaodzanyemba kana kuChamhembe kweMuenzanisi.
Rumbariro runoverengwa zvichibva paMuenzanisi uyo unopiwa nhamba 0o. Nhamba yerumbariro inokwira zvichienda kuNorth pole - nhamba dzichipiwa vara (+), kudzamara dzasvika pa +90o. Nhamba yerumbariro inodzika zvichenda kuSouth pole, nhamba dzichipiwa vara (-), kudzamara dzasvika pa -90o. Izvi zvinoreva kuti latitude 20o iri kuMaodzanyemba kweMuenzanisi; rumbariro -30o kana kuti 30oS iri kuChamhembe kweMuenzanisi. Mepu inotaridza mitsetse yelatitude ichibva kamadokero kuenda kumabvazuva.
Zvizere zvinotsanangura kukosha kwerumbariro zvinowanikwa pachinyorwa Mwaka yepaNyika. Nokumwe kutaura tingaturikira tichiti runera kana kuti muyeramwaka. Gonga rekuChamhembe riri parumbariro 90oS.


text:
WASHINGTON—
Mutungamiri wehurumende, VaMorgan Tsvangirai, nevamwe vakuru vebato ravo vari kutora mukana wezororo kuti vafambire mberi negadziriro yesarudzo dzenyika dziri kutarisirwa kuitwa gore rinouya.
Sarudzo idzi dzinenge dzounza kumagumo hurumende yemubatanidzwa yakauya mushure mekudeuka kweropa musarudzo dza 2008.
Mutungamiri wenyika, VaRobert Mugabe, vanovazve mutungamiri weZanu-PF, svondo rapera vakasimuka munyika nemhuri yavo vakananga kumabudazuva kuzororo.
Sechave chigariro, kana VaMugabe vasipo, hapana basa rehurumende rakawanda rinoitwa nedare remakurukota.
Asi VaTsvangirai vanoti vari kugura zororo ravo panzira kuitira kuti varambe vachishanda.
Vamwe vakuru muZanu-PF vanoti vachamirira kudzoka kwaVaMugabe kuti vatange kugadzirisa nyaya yekuti ndiyani achamirira bato musarudzo sezvo paine kunetsana kwakanyanya.
Izvi zvapa kuti bato rirambe richiendesa mberi kupedzisa gwaro rekuti ndiyani achakwikwidza akarimirira.
Musarudzo dzapfuura, bato iri rakazoguma roita nhengo dzakawanda dzichikwikwidzana musarudzo nenyaya yekunetsana.
Asi munyori anoronga misangano muMDC-T, VaNelson Chamisa, vanoti vatopedza kusarudza zvikwata zvevanhu zvinenge zvichitungamira kusarudzwa kwevachamiririra bato.
Zvichakadaro, vanoona nezvekuburitswa kwemashoko muMDC inotungamirwa naVaWeshman Ncube, VaNhlanhla Dube, vanoti vari kutarisira kudoma vachavamirira musarudzo muna kukadzi sezvo ikozvino vari kuumba bato uye kugadzirira sarudzo yereferendamu nekunyorwa kwebumbiro idzva.
Hurukuro naVaNelson Chamisa


text:
Mukova (pokupinda)
Mukova (Port of Entry kuEnglish) inzvimbo inopindwa nayo nevanhu pamwe nenhumbi kana vachipinda kana kubuda munyika. Takatarisana nehushangazhi, mukova inzvimbo yakatenderwa pamutemo wenyika kuti ipindwe nayo nevanhu kana nhumbi. Pamitemo yenyika pamukova ndipo chete panotenderwa kupinda kwevanhu nenhumbi
Mhando dzeMikova[chinja | edit source]
Mukova unogona kuva pamuganhu wenyika kana kuva mukati menyika.
- Mikova iri pamiganhu yenyika yeZimbabwe anosanganisira: Beitbridge; Plumtree; Kazungula; Kariba; Chirundu; Nyamapanda; Forbes zvichingodaro. Mikova iyi inobatanidza Zimbabwe nenyika dzakaipoteredza dzinoti: Mozambique; South Africa; Botswana; Namibia; neZambia.
- Mikova iri mukati menyika inosanganisira: Harare Airport; Joshua Nkomo Airport neVictoria Falls Airport; iyi mikova yendege. Panzvimbo idzi ndipo panopinda napo vanhu nezvinhu zviri kuuya nendege.
- Nyika dzine miganhu negungwa dzinoitawo mikova ari pamahombekombe egungwa. Somuenzaniso Mozambique ine mikova inoti: Maputo; Beira neNampula. South Africa ine mikova inoti: Durban; Cape Town neRichards Bay.
Mukova weBeitbridge ndiwo unopinda nenhumbi dzakawanda kunyanya muZimbabwe. Mukova weVictoria Falls unobatanidza nyika dzinoti Zimbabwe, Zambia neNamibia paCaprivi Strip.
Mabasa epaMukova[chinja | edit source]
- Kuchengetedza mitemo yenyika.
- Kutendera nokudzivisa kupinda kwenhumbi zvichitevedza mitemo yenyika.
- Kutendera nokudzivisa kupinda kwevanhu zvichitevedza mitemo yenyika.
- Kutambira mitero inobhadharwa pakupinda kwenhumbi nevanhu munyika yeZimbabwe.


text:
WASHINGTON DC—
Mapurisa ekuLaw and Order, achitungamirwa nevanzi Detective Inspector Boora, uye vaine gwaro rinovabvumidza kusecha, kana kuti search warrant
, vanonzi vabvongodza mahofisi esangano revechidiki reNational Youth Development Trust kuBulawayo.
Mapurisa aya anonzi anga achiti ari kutsvaga vanoona nezvezvirongwa musangano iri, VaAlfred Ncube, uye vane mvumo yekusecha kubasa kwavo pamwe nekumba kwavo.
Gweta riri kumirira sangano iri, uye richishanda neZimbabwe Lawyers for Human Rights, VaLison Ncube, vati mapurisa aya ari kupomerawo sangano iri mhosva yekuchengeta magwaro anonzi nehurumende anogona kukonzera kusagadzikana munyika uye kunyoresa vanhu kuti vazokwanisa kuvhota zviri kunze kwemutemo.
VaNcube vati kunyange hazvo mapurisa asecha mahofisi aya, hapana zvavawana zvingaroverere sangano iri nemhosva. Vatiwo mapurisa aya azotakurawo mamwe magwaro ane mazita evanhu vakambopinda mumwe musangano wakaitwa nesangano iri.
NeMuvhuro mapurisa ekuLupane akasungawo nhengo makumi mana dzesangano iri achivapomera mhosva yekunyoresa vanhu kuvhota zvisiri pamutemo. Asi makumi matatu nevasere vevanhu ava vakazoregwa vasina mhosva yavakapomerwa.
Vaviri vavo vanonzi vazopinda mudare kwakare kuLupane asi muchuchisi anonzi azoti nyaya iyi imbosendekwa sezvo hurumende isina humbowo hwakakwana.
Mukuru weNational Youth Development Trust, VaLiberty Bhebhe, vanoti zviri kuitwa nemapurisa izvi kuda kushungurudza vemasangano akazvimirira pamberi pesarudzo, idzo dziri kutarisirwa kuitwa gore rino.
Vati sangano ravo harina masimba ekudhinda zvinonzi nemapurisa vanazvo izvi, asi kuti mhosva yavo ndeyekuti chete vari kukurudzira vechidiki kuti vanonyoresa kuti vazovhota.
Muna Zvita wegore rapera, mapurisa akasecha pamwe nekusunga vashandi verimwe sangano rakazvimirira reZimRights vachivapomera mhosva yakafanana naiyoyi. Vashandi vana veZimRights kusanganisira mukuru wesangano iri, VaOkay Machisa, vachiri kutongwa nemhosva iyi.
Hurukuro naVaLison Ncube


text:
WASHINGTON—
Dutumupengo rinotyisa riine chivhuramabwe rinonzi rakaparadza misha yakawanda zvikuru uye rikasiya mhuri dzinodarika zana dzisisina pekugara kuMukumbura, kuMount Darwin North mambakwedza emusi weSvondo.
Vanhu vanosvika gumi nevapfumbamwe vanonzi vakakuvara muchiitiko ichi, uye vakaendeswa kuchipatara cheMount Darwin nemumiriri wedunhu iri, VaDickson Mafios.
Zvinonzi chikoro cheZambara Primary chinonzi chakaparadzwawo nedutumupengo, iro rinonzi nevagari vemudunhu iri rakangoitika kwenguva dikidiki asi riine simba rinotyisa.
VaMafios vati ichokwadi kuti misha yakawanda pamwe nezvikoro zvakaparadzwa, uye vanhu vari vakawanda pamhene.
Vebazi rinoona nezvemamiriro ekunze, reMeteorological Services Department, vatenda kuti vakanzwa nezvedutumupengo iri uye vati vatotumira chikwata chavo kunoona mamiriro akaita zvinhu kuMashonaland Central.
Mumwe mugari wekuMukumbura, VaHamaruoko Chatyoka, vanoti vagari vazhinji vakarasikirwa nemidziyo pamwe nechikafu, uye rubatsiro harwusati rwasvika kwavari.
Hurukuro naVaHamaruoko Chatyoka


text:
WASHINGTON—
Bato reMDC inotungamirirwa naVaMorgan Tsvangirai rinoti vanhu vasingazivikanwi vari kumwaya mumaguta nemaruwa akawanda zvinyorwa zvine ruvara rwutsvuku uye zvine chidhindo chebato iri, zvine mashoko ari kukurudzira VaTsvangirai kuti vasiyane netsika yekuisa vachamirira bato iri musarudzo vasina kusarudzwa nevanhu.
Mutauriri weMDC T, VaDouglas Mwonzora, vati bato ravo rinofungidzira kuti aya mabasa evasori pamwe neZanu PF ekuda kusvibisa mutungamiri wavo pamberi pesarudzo, uye vachakurudzira nhengo dzavo kuti dzisateerera zviri pazvinyorwa izvi.
VaMowonzora vati mapepa aya akakandwa mumaguta anoti Mutare, kuManicakand, Harare, Gweru, kuMidlands neBulawayo uye vari kutarisira kuti achakandwa mumatunhu akawanda munyika senzira yekukonzera nyonganyonga mubato ravo.
MDC T iri kutarisirwa kuita sarudzo mwedzi uno dzekutsvaga vachakwikwidza musarudzo dzegore rinouya, asi paine nzira yekutanga pawonekwa kana vamiriri varipo iye zvino vachiri kudiwa nevanhu. Maitiro aya anonzi haasi kufadza vamwe mubato iri, avo vari kuzviona senzira yekudzivirira vamwe vari pazvigaro.
Asi VaTsvangirai svondo rapera vakakurudzira vatsigiri vavo kuti vasambunyikidza vanhu nekuisa vachamirira bato musarudzo ivo vasina kusarudzwa neveruzhinji.
VaMwonzora vaudza Studio7 kuti chidhindo chiri pamapepa aya ndechenhando izvo zvaita kuti varambe kuti zvingadai zviri kuitwa nevari kugunun’una mubato ravo.
Hurukuro naVaDouglas Mwonzora


text:
Hukwidza
Muchidzidzo chePimanyika, tsangudzo dzinotevera dzinopihwa maererano nekupimwa kwenhambwe.
Hurefu (length) - shoko iri rinoreva kureba kwenzvimbo kana ichipimwa. Kana tiri kuMasvomhu, hurefu hunoshandiswa kududza divi rakanyanya kureba kudarika mamwe.
Hwasha (width) - shoko iri rinoreva kupamhama kwenzvimbo kana ichipimwa
Hudzamu (depth) - shoko rinoreva kudzika kwenzvimbo kana ichipimwa. Shoko iri rinoshandiswa kududza kupimwa kwenhambwe zvichitevedza rudzivo rwekudzika pasi.
Hukwidza (height, altitude) - iri shoko rinonyanya kushandiswa kududza kupimwa kwenhambwe zvichitevedza rudzivo rwekuenda mudenga. Somuenzaniso tingataura hukwidza hwendenge iri kubhururuka kana chivakwa chemudurikidzanwa. Mukutaura kwamazuva ose tinoti chinhu chiri pakakwirira kana pakaderera, muzvidzidzo zveScience zvakafanira kuti titaure pamusoro pehukwidza.
Mipimo yose yataurwa pamusoro inoshandisha chiyero chenhambwe chinonzi mita (metre).


text:
WASHINGTON—
Mutungamiri wenyika, VaRobert Mugabe, vasvika makore makumi masere nemapfumbamwe ekuberekwa.
Kunyange hazvo vamwe mubato reZanu-PF vari kubatana mukupemberera bhavhudhe iri vachiti VaMugabe varambe vachitonga, vamwe vanoti makore avava nawo awandisa zvekuti vanofanira kuti vachienda pamudyandigere.
Vari kuti VaMugabe vaende pamudyandigere ava vari kupawo muenzaniso wemukuru weRoman Catholic Church, Pope Benedict XVI, avo vakati vari kuenda pamudyandigere kupera kwemwedzi uno.
Pope Benedict vanoti vakura uye havachakwanisi kuti varambe vachitungamira kereke iyi.
VaMugabe vatonga Zimbabwe kubva nyika zvayakawana kuzvitonga kuzere mugore ra1980. Dzimwe nyika dzose dzakatenderedza Zimbabwe dzawana vatungamiri venyika vakawanda munguva iyi sezvo dzichiti munhu anotonga matemu maviri obva aenda pamudyandigere.
Bumbiro riripo iko zvino haritari matemu okuti munhu atonge muZimbabwe. Vamwe vari kushorawo nyaya yekuti VaMugabe vanoita mabiko anosvika mamiriyoni emadhora uku vanhu munyika vachinonga svosve nemuromo.
Asi veZanu-PF vanoti vanotaura izvi vanhu vagara havo vachishora chero chaitwa naVaMugabe.
Mukuru anoona nezvegwara remusangano muMDC-T, VaCharles Mangongera, vanoti VaMugabe ngavachiende pamudyandigere.
Asi mumiriri weZanu-PF kuMazowe North, Retired Major Cairo Mhandu, vanoti VaMugabe ngavarambe vachitonga sezvo vaunza budiriro munyika.
Hurukuro naVaCairo Mhandu naVaCharles Mangongera


text:
WASHINGTON—
Mutungamiri wehurumende, uye vari mutungamiri webato guru reMDC, VaMorgan Tsvangirai, vanoti mhirizhonga inoitika pakati pevanhu vatema pachavo munyaya dzezvematongerwo enyika, chinhu chinofanirwa kupera zvachose muAfrica.
Vachitaura semunyarikani mukuru pamusangano webato reOrange Democratic Movement, ODM, kuKenya, VaTsvangirai vati zvinhu zvakakosha kuti vatungamiri vatsva vemuAfrica vaone kuti mhirizhonga muvanhu yapera zvachose. VaTsvangirai vatiwo vatungamiri vanenge vasarudzwa vanofanirwa kuva negwara rakajeka rinoita kuti nyika dzavo, pamwe neAfrica yose dzive neremangwana rakanaka.
VaTsvangirai vashora zvikuru katsika kezvematongerwo enyika kanodzosera vatungamiri vanenge vakundwa musarudzo mumasimba ekutonga nenzira isingafadze veruzhinji.
VaTsvangirai vakakunda mutungamiri weZanu PF, VaRobert Mugabe, musarudzo dzakaitwa muna 2008, asi pakazoitwa kutaurirana kwakazoona VaMugabe vachipihwa masimba ekutonga muhurumende yemubatanidzwa.
Kenya yakaitawo sarudzo dzakasiya vanhu vakawanda vafa muna 2007 musarudzo inofungidzirwa kuti yakanga yasarudza VaRaila Odinga vebato reODM. Asi pakazotauriranwa VaOdinga vakazoitwa mutungamiri wehurumende, ukuwo VaMwai Kibaki, vakaramba vari mutungamiri wenyika iyi.
VaTsvangirai vakasvika muNairobi neChina mushure mekukokwa nasahwira wavo, uye vari nemutungamiri webato ODM, VaRaila Odinga, avo vakange vari munyarikaniwo mukuru pakongiresi yeMDC-T muBulawayo gore rapera.
VaOdinga, avo vanova zvakare mutungamiri wehurumende yeKenya, vakadomwa nebato ravo kuti vamirire bato iri musarudzo yemutungamiri weKenya.


text:
Chimurenga
Chimurenga (Zimbabwe Struggle for Liberation; riot) zvinotaura hondo yakarwiwa nevanhu vatema veZimbabwe kuitira kuzvisunungura kubva kuhudzvanyiriri hwehutongi hwevarungu vakabva kuBritain.
Shoko rokuti chimurenga rinotodza rokuti kurengera rinoreva kurunzira kana kufurira boka revanhu kuita zvisiri pamurawo kana zvisingatenderwe nehutongi huripo panguva iyoyo. Saka chimurenga chaiva nzira yekurunzira vanhu vatema kuti vapandukire hurumende yaivepo yevachena, kuti vanhu vazviwanire kodzero dzavo uye kuzvitonga kwegutsaruzhinji.
Zvakakonzera hondo yeChimurenga[chinja | edit source]
Hondo yeChimurenga yakarwiwa nezvikonzero zvinosanganisira:
- Kubvisa hutongi hweudzvanyiriri hwaisiyanisa vatema nevarungu, vatema vachibatwa huyanga munyika yemadzibaba avo.
- Kusandura magoverwo evhu akangaasina kururama nokuti varungu vakange vagere kunechu rakanaka, vatema vakakandwa kunzvimbo dzemakomo nekune rukangarabwe.
- Kushandura hutongi hwaisatendera vatema kuti vavhote musarudzo dzenyika dzoksarudza vamiri vematunhu.
- Kuunza kuzvitonga munyika yemadzitateguru evanhu vatema.
- Bongozozo (riot)


text:
HARARE—
Sangano revatori venhau, reZimbabwe Union of Journalists, ZUJ, rinoti riri kukumbira komisheni inoona nezvesarudzo kuti ibvumidze vatori venhau kuvhota musarudzo mazuva esarudzo dzacho asati asvika.
Sangano iri rioti izvi zvinozoita kuti vatori venhau vakwanise kuita basa ravo nemazvo kwete kuzopedzisira vomirawo mimitsetse uku vachiita basa ravo.
Munyori mukuru weZUJ, VaFoster Dongozi, vanoti Zimbabwe Electoral Commission, ZEC, ikasaita izvi zvinoreva kuti vatori vanhau vakawanda vachashaiwa mukana wekuvhota sezvo vanenge vachishandira munzvimbo dzavasingagari musi wesarudzo.
VaDongozi vanoti makore ose apfuura vatori venhau vanga vachivhota musi unovhota veruzhinji. Asi rwendo rwuno VaDongozi vanoti vari kuda kuti vatori venhau vabvumidzwe kuvhota pamberi pesarudzo sezvinoitwa nemapurisa, masoja pamwe nevamiriri venyika vari kunze kwenyika.
VaDongozi vanoti chimwewo chichemo chevatapi venhau kuZEC ndechekuti vatori venhau avo vanenge vaine magwaro kubva kuZimbabwe Media Commission, vanofanira kunyoreswa zvekare neZEC kuitira kuti vakwanise kutora nhau dzine chekuita nesarudzo.
Asi VaDongozi vanoti zvinofadza kuti vari kudyidzana zvakanaka neveZEC sezvo vari kuita misangano navo mumatunhu ese munyika vachikurukura nezvemafambisirwo esarudzo.
Studio7 haina kukwanisa kunzwa divi reZEC panyaya iyi.
Zimbabwe inotarisirwa kuita sarudzo gore rinouya.
Sangano reZUJ rine nhengo dzinodarika chiuru uye Zimbabwe Media Commission inoti gore ra 2011 chete yakapa vatori venhau vanodarika mazana mashanu marezenisi ekuitisa basa ravo muZimbabwe.


text:
Mutemo waPareto
Mutemo waPareto chinyorwa chinodudzira hukama huripo pakati pehonzeri zvinokonzera zviitiko zvizhinji, nemusaka kana mhedzisiro dzinoonekwa pazviitiko izvozvi. Mutemo uyu wakanyorwa nemurume ainzi Joseph M Juran wekuUnited States of America uyo aiva nyanzvi yeruzivo rwehumaneja. Joseph M. Juran akatumidza mutemo uwu zita reimwe nyanzvi yainzi Vilfredo Pareto; murume uyu aiva chizvarwa cheku Italy. Mugore ra1906 Vilfredo Pareto akanga avarura chinyorwa chaiwongorora nhau yekugovewa kweivhu munyika yeItaly. Pareto akacherechedza kuti zvikamu zvevhu makumi masere kubva muzana (80%) zvakanga zviri mumawoko echikamu chevanhu makumi maviri kubva muzana (20%).
Mutemo waPareto unoti, pakuverengwa kwehonzeri nemusaka, zvikamu makumi masere kubva muzana (80%) zvemusaka inoonekwa zvinokonzerwa nehonzeri zvikamu makumi maviri kubva muzana (20%).
Zvichitodzana nemutemo uyu, kunonzi mumabhindauko chikamu makumi manomwe kubva muzana (80%) chezvinotengwa chinotengwa nechikamu makumi maviri kubva muzana (20%) chevatengi - kureva kuti ruzhinji rwevatengi (80%) vanotenga zvjnhu zvine hukoshi hwunosvika 20%. Hapana chakakosha panhamba 80% asi kungoti ndiyo nhamba inonyanya kuwonekwa panocherechedzwa hukama hwezvikonzero nemhedzisiro pazvinhu zvizhinji.
Mimwe mienzaniso[chinja | edit source]
Zvichitodzana zvakare nemutemo uyu hanzi hukama hunotevera hwakawonekwa mumabhindauko:
- 80% yemari inobatwa (profit) inobva kuchikamu chemakumi maviri kubva muzana (20%) chevatengi
- 80% yezvichemo zvinouya zvinobva kuchikamu chemakumi maviri kubva muzana (20%) chevatengi
- 80% yenguva inomisa basa pamuchina inokonzerwa nechikamu chemakumi maviri kubva muzana (20%) chezvinono zvinomisa basa.
- 80% yezvinhu zvinotengeswa nechitoro zvinenge zvatengeswa nechikamu chemakumi maviri kubva muzana (20%) chevashandi vanotengesa.
Njodzi kumabasa[chinja | edit source]
Mutemo waPareto unoshandiswa muhushangazhi kunongedza njodzi dzinonyanya kukonzera kuti vashandi vasangane netsaona pabasa. Kuchitevedzwa mutemo uyu zvinoreva kuti chikamu chemakumi maviri kubva muzana (20%) chenjodzi chinokonzera tsaona dziri pachikamu chemakumi masere kubva muzana (80%). Saka vanodzidzisa zvokudzivirira tsaona pabasa vanonangana nokurwisa chikamu che 20% chenjodzi idzi dzinokonzera chikamu chetsaona chiri pa 80%. Izvi zvinorevawo kuti vanodzivirira tsaona vakasacherechedza njodzi dzinokonzera 80% yetsaona, vakangoti toita chero, zvichakaro itika ndezvekuti vacharwisana nechikamu chemakumi masere (80%) chenjodzi dzinokonzera tsaona dziri pachikamu chemakumi maviri (20%). Uku kureva kuti nguva nemari inoshnda pasina shanduko huru inobudapo.
Asi kana nguva nemari zvikashanda kurwisana nechikamu chemakumi maviri (20%) chenjodzi chinokonzera tsaona dziri pachikamu chemakumi masere (80%), panokwanisa kuwonekwa shanduko yakakura mukuderera kwetsaona.
Hupfumi Pasirose[chinja | edit source]
Hanzi nyanzvi dzezvehupfumi dzakavarura gwaro mugore ra 1992 raitaura kuti chikamu che 82.7% chemari inotambirwa Pasirose inotambirwa nevanhu vane huwandu hwechikamu che 20% yevanhu vari Pasirose.


text:
Gonyo rasudurukwa
Muchidzidzo fundoyetsimba kana kuchitaurwa zveGonyo rasudurukwa (Angular displacement in English) panenge pachitsvakwa kuti poyindi iri pachiumbwa chiri kutendera paakiso, yatenderera gonyo rakakura sei kubva patangirwa.
Somuenzanizo, tikacherechedza poyindi iri pamapeto evhiri tinoona kuti poyindi iyi hasuduruki kutiza kubva pane akiso yevhiri. Asi poyindi iyi inoshanduka pairi mukutenderera kunoita vhiri. Saka zvadai kunenge kopimiwa kuti poyindi iyi yapoterera gonyo rakadii kubva payanga iri pavambwa kupima.
Nokumwe kutaura gonyo rasudurukwa rinopima gonyo rafambwa nemutsetse kana poyindi pakutendererwa akiso inozivikanwa yakatarwa. Gonyo iri rinenge richipimwa nechiyero chinonzi radian kana kuti dhigirii kana dendera.
Pamuenzaniso uri kurudyi, kabanzu kari pachiumbwa P kari nhambwe r kubva pagoko rechiumbwa O. Gonyo θ ratendererwa nekabanzu riri kushanduka asi nhambwe r kubva pagoko haisi kuchinja. Kabanzu pakanotenderera denderedzwa kanofamba nhambwe s inotodzaniswa kugonyo rafambwa kuchishandiswa tsazaniso inoti
Gonyo rasudurukwa rinonyanya kupimwa nema radians kwete degrees. Radian inoita zvive nyore kutodzanisa gonyo rafambwa θ, nenhambwe yafambwa pamunyonga s, nenhambwe r kubva pagoko.
Somuenzaniso kana kabanzu kapoterera 360 degrees padenderedzwa rine taramunyongo r, gonyo rasudurukwa rakaenzana nenhambwe yepimamuganhu inopiwa netsazaniso inoti is 2πr Kana zvagovaniswa netaramunyongo: zviri nyore kusvika pana . Saka dendera rimwe rakaenzana ne radians.


text:
Nhokwe
Nhokwe (papyrus plant) idzinde rinowanikwa muAfrica panzvimbo dzine mvura zhinji pedyo nenzizi mumatoro. Nhokwe dzinokura kusvika 2-3 m kuenda mudenga.
Nhokwe ndiro dzinde raishandiswa makarekare kuEgypt kugadziriswa mapepa ekunyorera, vamwewo vari mudunhu rakakomberedza gungwa Mediterranean vakazoteverawo vave kugadzira mapepa nenhokwe.
Kuchamhembe kweAfrica tichoisanganisira muZimbabwe nhokwe dzinoshandiswa kugadzira rukukwe. Kunonzi kuEgypt nhokwe dzagadziriswawo nhovo, tambo,masandhuru, mabhasikiti, magwa, hukwe nezvimwewo.
Bhaibheri muna Isaiah 18:1-2 rinotaura pamusoro pevanhu vaiva kumhiri kwenzizi dzeEthiopia richiti, "....inotuma nhume nenzira dzegungwa namagwa enhokwe....".
Izvi zvinoreva kuti vanhu muAfrica vaigadzira magwa enhokwe karekare.


text:
WASHINGTON—
Mutungamiri wenyika, VaRobert Mugabe, pamwe nemutungamiri wehurumende, VaMorgan Tsvangirai, vanonzi vaudza gurukota rezvemari, VaTendai Biti, negurukota rezvemitemo, VaPatrick Chinamasa, kuti vaende kumasangano ekunze nenyika dzekunze kuti vatsvage mari yekuitisa referendamu nesarudzo
Hurumende iri kuda mari inosvika mamiriyoni zana nemakumi mapfumbamwe emadhora.
Sarudzo idzi dziri kutarisirwa kuitwa gore rino kunyange Zimbabwe iri kuti haina mari.
Asi nyaya yekutsvaga mari kunze kwenyika inenge ichaunza kunetsana kwakanyanya muZanu-PF. Sachigaro weZanu-PF, VaSimon Khaya Moyo, nemutauriri webato iri, VaRugare Gumbo, vakatotaura kare kuti havadi kuti vekunze vapindire munyaya yesarudzo dzenyika zvikuru nyika dzakaita seBritain dzavanoti dzakatemera Zimbabwe zvirango.
Asi Zimbabwe iri kutadza kuunganidza mari yekuita sarudzo zvakapa kuti itombomisa chirongwa chekuwedzera nzvimbo dzekuti vanhu vanonyorese kuvhota nekutarisa mazita avo kana kuti "mobile voter registration and verification
" chaifanira kutanga musi wa 3 Ndira.
VaTsvangirai vari kutarisirwa kuita musangano neZimbabwe Electoral Commission, ZEC, neChina kuti vazeye nyaya yekushaikwa kwemari yesarudzo iyi.
VaBiti vanoti zvinenge zvakanaka kuti vashandise mari yezviwanikwa kuti vaite sarudzo asi izvi zvakona n'anga murapwa achida.
Nyanzvi munyaya dzezvematongerwo enyika, uye vari mukuru weZimbabwe Democracy Institute, VaPedzisayi Ruhanya, vanoti Zimbabwe haifanire kupemha mari yesarudzo.
Hurukuro naVaTendai Biti
Hurukuro naVaPedzisayi Ruhanya


text:
WASHINGTON—
Vatambi vechikwata cheHighlanders vanonzi vari kuenderera mberi nekuramwa kwavo basa zvichitevera kuramwa kwavakaita kuita mitambo yegadziriro neChitatu vachiti vanoda kutanga vabhadharwa mari dzavo dzemabhonasi dzavakavimbiswa kana vachinge vakunda.
Asi vatambi veHighlanders havasi kuda kutaura nevatori venhau pamusoro penyaya.
Asi sachigaro vechikwata che Highlanders, Va Peter Dube, vati ichokwadi kuti vatambi vakaramba kuita mitambo yegadziriro neChitatu uye chikwata chavo chiri kuita zvese zvachinogona kuitira kuti mari yekubhadhara vatambi ava iwanikwe.
VaDube vanoti vatambi vaenda kumahofisi avo neChina kuti vanonzwa mamiriro akaita zvinhu, asi vaudzwa kuti chikwata chavo hachisati chave nemari iyi.
VaDube varamba kutaura kuti imariyi iri kudiwa yekubhadhara vatambi.
Vatiwo zvikwata zvakawanda zvenhabvu zvakatarisanawo nedambudziko rekushaya mari dzekubhadhara vatambi vazvo.
Hurukuro naVa Peter Dube


text:
Shaz wati wambo pinda mu brothel here ukanzwa nyaya dzinenge Dzichitsva Imomo? Ko Iwo ma Picture anenge ari kumadziro? Ini ndaka pinda ndichiti kuda MuHotel. Asi zvisinei ndati umbonzwawo Nyaya iyi yechi hure. And chihure chinondi fambira kana ndichita zvekubira say Mukadzi wemunhu. After all iniwo ndiri Murume wemunhu.Ndiye paya rimwe zuva vadzimayi vangu vachiri Kugara kuruzevha ikati yangu Mboro yamira ndichangobva mukugeza. Zvevanhu vese vese wanike Ini handidi ndikati ndoita sei? Ndikasinzwa AA kweshe kweshe pa window remba yandai lodger, Ndoku vhura curtain ndikaona a Mukadzi WA land lord.
Apa aito polisha pa window. Ndokufunga Kuti ko kana ndika munyenga haaizo Reva here? Ndaka bva ndakumura zvese zvandaive nazvo ndoku Mira pabed Ndichitamba nayo mboro yakaita se danda. Ndakazowona AA munhu Haachada Kupedza Ku cleaner ndikaziva kuti naiye ainge akuvara. Ndaka murakidza sign yekuti uya tisvirane nechimunwe chakaita ” O ” Chichipindwa nechimwe. Ndaka Ona abva pa window ndikati kuda ndamubhowa. After 3 min. Ndakanzwa Avekukwesha floor achiuya Ku door rangu.
Akazovhura door asi Ndokuramba Aka Pfugama achikunya dress rake kuti ini ndione nyama Dzese.Ndakanzwa Tsinga Dzose kuoma, iyo ichingo pfura pfura, ndikasiti neruoko Pinda, Pindaka. Ndika ona pindikiti tichibva taitana mutsimba uku kiss Ichitsva. Ipapo Ruoko rwangu rwakange rwave kuto tsvanzvadzira pane mheche Yake. Ndiye AA Ndikaona rikiti pamu beda wangu. Ndakafunga kupfeka condom asi iye nokuramba zvikanzi ndinoda Kunzwa Iyo Chaiyo.Uno tyeyi pandiri. Handisati ndambo svirwa nemumwe Munhu Kunze kwe Murume wangu. Ndakamubata zvakare ndichifemereka apa kiss Ichitsva.Gotsi Rangu rakambo oma. Mukadzi uyu aive wechiduku ane miromo Mitsvuku Ari Munaku kunge Miss Malaika.Ndakabva ndamuti zvipinze mboro Wega.Ndikanzwa Kuti mvoo ichipinda. Beche rake raive nema riples kunnge Marata e asbestoes.Matinji ake dzainge nzeve dze Tsuro.Maiwe,maiwe nhai Honey Ndofa Hangu nekunakirwa ndaka detemba kudaro.
Ipapo ndakanzwa zvoda Kuuya Ndikabva ndaizvomora mbichana ndichizororera. Ndakazokunguruka noku vata NE side iye akangondisunga mbira Dzakondo NE Ma Kumbo ake. Pfungwa Dzerunyoka dzakambo pinda mandiri, asi hadzina kugara nokuti Muzipiro uyu Handisati ndambounzwa. Hokuno kutunda manje. Ndakabva ndaati WA WA WA zvinozadza Katende, Ndikaona AA ndafa irimo. Pakaita about one hour takango daro ndikanzwa ave kundi mutsa Kuti Titange Zve. Apa ini ndakange ndotya nokuti kubvira pakutunda haina Kumborara. Raingove danda. Akaidzvonyora achivhara ndika nzwa zvauya Zvekarei. Ndakazoita chisaino ndokubva ndamuti achibuda tingazobatwa. Nanhasi uno ndikangozvirangarira ndinonzwa ichimimira.Mukadzi Uyu Anenge Aisi nyimwa nemurume wake.Akazenge ave kugara achiuya ega asi Ini Ndakange Ndichitya. Ndakazotama kubva pamba apa Nokuti ukaona ngoma yoririsa inege yoda kuparuka. Moyo unoti Dzokera Umbondo pamhazve!!!!


text:
Mhandamabwe
Muhushangazhi hwemugodhi, mhandamabwe (crushers in English) zvinoreva michina inoshandisa simbi dzikukutu kupwanya matombo makuru anobva pasi pemugodhi. Matombo echitofu anenge aputitswa pasi pemugodhi anobuditswa akakura kuita 20-60 cm. Matombo aya anotsemurwa nemhandamabwe dzinorova nekumanika matombo aya pakati pesimbi dzikukutu, izvi zvichikonzera matombo aya kuti atsemuke. Panozopera basa remhandamabwe, matombo anenge apwanyiwa atsetseka kuita 2-5 cm.
Kubandanda kana kudukuta (pulverize) zvinoreva kugaya kana kukuya chinhu chichisara chave sedota kana guruva.


text:
Tafura yekuunga huwandu
Muchidzidzo masvomhu, Tafura yekuunga huwandu (Multiplication Tables or Times Tables ) zvinoreva tafura inoshandiswa pakuita maunga huwandu. Kuruboshe kwetafura iyi ndiko kune mberengi, kumusoro kwetafura kune nhamba dzinotaura kuti mberengi iri kuungwa kechingani. PaMuravanegumi, Tafura yekuunga huwandu inoonekwa sehwaro pachidzidzo chemasvomhu. Vadzidzisi vazhinji vanerudaviro rwekuti zvakakosha kuti vadzidzi vange vachiziva Tafura yekuunga huwandu nemusoro kusvika pana 12 x 12.
Tafura iri pasi apo inosvika pana 20 x 20. MuZimbabwe vadzidzisi vazhinji vanodzidzisa vanoda kuti vana vazive kusvika pana 12 x 12.
Kupiwa kwezita[chinja | edit source]
Panoitwa Tafura yekuunga huwandu, (multiplication table) sezviri pamufananidzo uri pamusoro, kune nhamba inoverengwa nayo inonzi mberengi, n. Kuruboshwe kwetafura zvichidzika ndiko kune mberengi, pamusoro petafura kubva kuruboshwe zvichienda kurudyi ndipo panoverengwa kuuungwa kwemberengi.
- Kana mberengi yadanwa kamwe, zvakafanana nokuti n x 1.
- Kana mberengi yapamha kudanwa kagumi izvi zvakafanana nokuti n x 10 zvichingodaro.
- Kana mberengi yapamha kudanwa kechi makumi maviri, zvakafanana nokuti n x 20.
- Zvakafanira tiwonesane kuti pana n x 20, kana makumi maviri iriyo mberengi n ndiko kuverengwa kwekuti mberengi yadanwa kechingani. Saka nhamba dzose dziri mbiri dzinogonha kuva mberengi.
Nhoroondo[chinja | edit source]
Murume wekuGreece ainzi Pythagoras aiva godobori remasvomhu, akanyora Tafura yekuunga huwandu iri kutaridzwa pamufananidzo uri pano.
Mugore 1820, godobori remasvomhu John Leslie akadhindisa bhuku rainzi The Philosophy of Arithimetic iro raiva nebamhamberengi ya 99 kusvika pana 99 x 99. John Leslie aikurudzira vadzidzi vake kuti vazive Tafura yekuunga huwandu nemusoro kusvika pana 25 x 25.


text:
Kubhabhatidza
Kubhabhatidza (baptism in English) itsika inoitwa nevatendi vechiKristu yekupinza mutendi mutsva mumvura. Tsika iyi inoitwa mushure mokunge munhu agamuchira Jesu Kristu achitenda kuti muponesi uye ndiShe. Maitirwo ayo kumaKereke mazhinji anoti munhu anonyudzwa muviri wake mumvura zhinji kuchitaurwa mashoko anoti, "Ndinokubhabhatidza muzita raBaba, neraMwanakomana, neraMweya Mutsvene. Kubhabhatidzwa mucherechedzo wokutanga wokuti munhu ave mutendi kuna Jesu Kristu uye unocherechedza kubviswa kwezvivi zvemunhu.


text:
Imbwa
Imbwa imhuka inochengetwa pamusha. Imbwa inoshanda mabasa anoti: kuvhima; kufudza zvipfuyo; kuzvuva mitoro kunyika dzinotonhora seCanada; kuchengeta musha; kubatsira mapurisa nemawuto kuronda; kutamba nayo; uye kubatsira vakaremara kana imbwa yakapingudzwa.
Kune marudzi mazhinji embwa akawanikwa nekusarudza mikono nehadzi inoberekesaniswa panguva yokunge hadzi yaBindura - ovulation - being in heat.
Kuberekana kwembwa[chinja | edit source]
Imbwa dzinoyaruka zvokukwanisa kubereka padzinenge dzave nemwedzi mitanhatu kusvika gumi nemiviri (6-12); izvi zvinoititka kune mikono zvose nehadzi. Nzvari inoti kana yabindura inenge yagadzirira mupfungwa nemuviri wayo kuti inge ichishumirwa nemukono. Kubva painobindura imbwa nzvari, mazai acho anorarama kwesvondo zvichireva kuti panguva iyi nzvari inokwanisa kushumirwa nemikono yakawanda.
Imbwa dzinozvara mushure memazuva 56-72 mushure mekunge zai nehuronyo zvasangana. Imbwa inobereka vana vanowanza kusvika vatanhatu (6). Mwana wembwa anonzi handa, mbwanana, kana kuti mhondana.
Nyama yembwa[chinja | edit source]
Imbwa dzinodyiwa nyama kwemazana emakore mazhinji kunyika dziri kumabvazuva eAsia dzinosanganisira Korea, China neVietnam. Pane kufungidzira kunoti pagore rega-rega kunobaiwa imbwa 13-16million muAsia kuti dzidyiwe nyama. Nhepfenyuro yeBBC inofungidzira kuti kune nzvimbo dzinotengwa chokudya 6,000 dzinotengesa nyama yembwa kuSouth Korea. Kunozni nyama yembwa inosanganiswa nenyama yehuku nenhenhere dzemushenjere
Tsika[chinja | edit source]
- Kurera imbwa nemukaka mangwana inofuma yokuruma.
- Imbwa nyoro ndidzo tsengi dzamatowo.
- Imbwa payadyira haipakanganwi.
- Kuchengeta imbwa yomweni kuda mwene wayo.
- Chembere ndeyembwa yomurume ndibaba wavanhu


text:
Mushonga
Mushonga (chemical in English) ungava mushonga wokurapisa kana unoshandiswa mune mamwe mabasa pamusha kana muhushangazhi. Muchidzidzo chemishonga kana nemvura nemweya watinofema unopindawo pamupanda wemishonga.
Kutsauranisa Mashoko[chinja | edit source]
- Shoko rokuti muchetura rinonyanya kushandiswa kutaura mushonga unouraya, kukora kana kukuvadza uchinge waiswa pachikafu chokudya.
- Shoko rokuti chefu rinotaura mishonga inokuvadza kusanganisira: muchetura; nemiwme mishonga yokufemba kana kufema.
- Kupinga zvinotaura mushonga unoshandiswa kudzivirira chirwere chisati chatanga - immunization inganzi imhando yokupinga.


text:
WASHINGTON—
Mabhanga akawanda evatema munyika anonzi akatadza kuunganidza mari iri kudiwa nebanga guru renyika, reReserve Bank of Zimbabwe, RBZ, inosvika mamiriyoni makumi maviri nemashanu emadhora yekuti inge iri mumatura avo musi wa 31 Zvita gore rapera kana vasingadi kutorerwa marezinesi.
Asi gavhuna weRBZ, VaGideon Gono, vanoti vachambovapa nguva yekuona kuti vagadzirise zvinhu kuitira kuti vaunganidze mari iyi. VaGono vakati mabhanga makuru anofanira kunge aunganidza mari inosvika zana remamiriyoni emadhora kusvika muna Chikumi 2014.
Vakuru muRBZ vanoti mabhanga makuru akaita seBarclays, Standard Chartered, BancABC, Stanbic neCommercial Bank of Zimbabwe akabudirira mukuunganidza mari iri kudiwa.
Asi mabhanga evatema akaita seZABG, Kingdon nemamwe ari kutatarika kuti awane mari dzinodiwa.
Mabhanga anosvika masere pamabhanga anosvika makumi maviri nemaviri ndiwo akabudirira kuti ange achiunganidza mari iyi. Vakuru veRBZ vanoti mabhanga akawanda achamanikdzwa kuti aite mushandirapamwe kana achikundikana kuunganidza mari idzi.
Nyanzvi munyaya dzezvehupfumi, uye vaimbotungamira Zimbabwe National Chamber of Commerce, VaLuxon Zembe, vanoti izvi zvakanaka kuitira kuti vanhu vasarasikirwe nemari kumabhanga.
Hurukuro naVaLuxon Zembe


text:
HARARE—
Musangano wekuzeya gwaro rebumbiro idzva wapera neChipiri muHarare komiti yeparamende iri kutungamira chirongwa chekunyorwa kwebumbiro idzva, yeCOPAC, ichiti inoda svondo rimwe chete rekuti iongorore zvabuda mumusangano uyu.
Mumwe wemasachigaro matatu ekomiti iyi, VaPaul Mangwana veZanu PF, vaudza vatori venhau kuti komiti yavo inotarisira kuti referendamu ichaitwa mukati memwedzi mitatu inotevera.
VaMangwana vatsinhira mashoko aVaMugabe ane zuro ekuti vatungamiriri vehurumende yemubatanidzwa ndivo vane rekupedzisira pabumbiro iri.
Asi mumwe wemasachigaro ekomiti, vachimirira MDC inotungamirwa naVaMorgan Tsvangirai, VaDouglas Mwonzora, vati gwaro reCOPAC ndiro richaramba richishandiswa pane zvirongwa zvese zvasara kuitira kuti chirongwa chekunyorwa kwebumbiro chipere zvakanaka.
Asi mumwe wemasachigaro eCOPAC mu MDC inotungamirwa naVa Welshman Ncube, Va Edward Mkhosi, vatiwo bato ravo rakamirira kuona kuti nyaya yekupa matunhu masimba, kana kuti devolution, ichabuda seyi, sezvo vasina kunyatsoona mafambisirwo ayaitwa pamusangano uyu.
Zvichakadai, kunyange hazvo VaMangwana naVaMwonzora vange vari kuti musangano uyu wafamba zvakanaka, mamwe madzishe anoti haana kufara nezvebuda mukomiti inoona nezvemadzishe. Komiti iyi inoti yatonyorera COPAC gwaro ichigunun’una.
Imwe nhengo yanga iri mukomiti yemadzishe, Amai Margeret Zinyemba, vati vamwe vange vari mukomiti yavo vati madzishe haafaniri kuita zvematongerwo enyika, asi vamwe vachiti vanoda kuti madzishe abvumirwe kuita zvematongerwo enyika.
Asi VaMangwana vati COPAC ichatarisa zvichemo zvemadzishe paichasangana ichizeya zvabva mumakomiti akasiyana siyana.
Vanhu vakapinda mumusangano wemazuva maviri uyu vakapihwa mukana wekupa pfungwa dzavo pabumbiro riri kunyorwa, pamwe nekuwedzera zvimwe zvavanoda kuti zvive mubumbiro idzva iri.


text:
WASHINGTON DC—
Vaimbowe mutungamiri weSouth Africa, VaNelson Rolihlahla Mandela, vanonzi varamba vakabatikana nedenda muchipatara mavari kubatsirwa navana chiremba. Mhuri yeSouth Africa pamwe nevamwe pasi rose vari kunamata vachivashuvira hupenyu pamwe nekupora kubva kudenda ravo nekukasika.
VaMandela, avo vanoonekwa nevakawanda semunhu aikarwira hutongi hwejekerere, vakapinda mune chimwe chipatara chemuPretoria masvondo matatu adarika vachinetsekana nechirwere chemapapu.
Hurumende yeSouth Africa neChipiri yakaburitsa mashoko ekusimbisa nyika iyi pamwe nekukurudzira kuti vatsigire VaMandela pamwe nemhuri yavo panguva yakaoma kudai.
VaMandela, avo vakaberekwa kuQunu musi wa 18 Chikunguru 1918, vakagara mujeri kwemakore anosvika makumi maviri nemanomwe, mazvinji acho vachipika vari pajeri remuchitsuva che Robben Island.
Vakazoburitswa mujeri mugore ra1990, vakasarudzwa kuve mutungamiri wechitema wekutanga wenyika iyi muna 1994. Vakazosiya chigaro ichi muna 1999 vachiti vava kuenda pamudyandigere.
Munguva iyi VaMandela vanonzi vakashandawo zvakasimba mukubatsira dzimwe nyika dzemuAfrica dzinosanganisira Zimbabwe.
Mutevedzeri wemupepeti wenhau webepanhau reFreestate Times kuSouth Africa, uye vari chizvarwa cheZimbabwe, VaAbel Mutsakani, vanoti VaMandela munhu akapa vanhu vakawanda hushingi hwekupinda mune zvematongerwo enyika.
Pahukama hwaVaMandela nemutungamiri wenyika, VaRobert Mugabe, VaMutsakani vanoti nemanzwiro avanoita, VaMugabe vanonzi vanogona kunge vakapesana naVaMandela sezvo vaivaona semunhu akanga ovatorera mbiri yavaimbenge vainayo panguva iyo VaMandela vaive mujeri.
Hurukuro naVaAbel Mutsakani


text:
JOHANNESBURG, SA—
Vanhu vatanga kuona mutumbi wevaimbove mutungamiri weSouth Africa, VaNelson Mandela, pamahofisi ehurumende pa Union Buildings mu Pretoria.
Yange iri nguva inorwadza chose apo vanhu vemuSouth Africa vamira mumitsetse vachipinda mu Union Buildings kunoona mutumbi waVaMandela kekupedzisira.
Mutumbi waVaMandela uchange uri paUnion Buildings kusvikira musi weChishanu.
Mutumbi wavo watakurwa kubva ku 1 Military Hospital uchiendeswa kuUnion Buildings.
Mazana evanhu vanosanganisira mapurisa, masoja nevanhuwo zvavo, vange vakamira pedyo nemugwagwa apo motokari dzange dziine mutumbi waVaMandela dzichidarika.
Pasvika mutumbi waVaMandela paUnion Buildings paita runyararo rukuru, uchingonzwa chete ruzha rwendege dzemapurisa nemasoja dzichitenderera pamusoro pezvivakwa.
Mhuri yekwaMandela ndiyo yapihwa nguva yekutanga yekuona mutumbi wavo.
Mutumbi waVaMandela wange wakachengetwa mubhokisi rine girazi pamsoro, kuiitira kuti uonekwe zvakanaka.
Vatungamiri venyika nevakuru vehurumende ndivo vazvotevera. Mutungamiri weZimbabwe, VaRobert Mugabe, pamwe nemudzimai wavo Amai Grace Mugabe, vamwe vevatungamiri vaonekana nemutumbi waVaMandela.
Vazhinji vachema zvinonzwisa tsitsi sezvo kuona mutumbi waVaMandela, kwaburisa pachena kuti gamba ravo, Nelson Rolihlahla Mandela Dalibunga Madiba, vatoenda zvachose uye havachadzoki.
Mumwe wevaona mutumbi waVaMandela, Muzvare Serah Matlhobogoane, vanoti varwadzikana zvikuru.
Zviri pachena kuti mbiri yaVaMandela, avo vari kuchemwa nepasi rese, haizofi yakanganikwa munhoroondo yepasi rese.
VaMandela, avo vanga vava nemakore makumi mapfumbamwe nemashanu, vakashaya neChina mushure mekurwara kwenguva yakareba. Vasiya mudzimai, Amai Graca Machel, vana nevazukuru.
VaMandela vari kuvigwa kumusha kwavo kuQunu nemusi weSvondo.


text: Hide id please ndapota,nyaya yekudyiwa kwebeche ndaibatira pamusoro but ndirikuda kuti titarise mativi ose panyaya yekudyanana nhengo dzedu,tisasvore kudyiwa kwebeche tisina kutarisawo mboro yacho,this is an open discussion forum varume nevakadzi tisu takatakura zvinhu izvi ende tisu number one kuda zvinhu futi saka ngatinatso budirana pachena kuti beche ndo here rinoshapa risingakodzeri kudyiwa iyo mboro isu vakadzi tichiyamwa,Inini ndirikuda kuzivawo kuti kuyamwa mboro kune ma side effects here?,ko murume anonzwa seyi kana mboro yake yakayamwiwa,kuyamwiwa beche nekuyamwa mboro zvakaoma ndezvipi ende sei varume murikusema kuyamwa beche and yet isu vakadzi tinoyamwa mboro nema sperms munotitundira kumeso tichinanzvirira tisingambosemawo zvasiyana chiyi nebeche?saka mboro ndiyo here yazoshamisira kudarika beche,saka kana muchisema beche munorikwirireyi chibvayi masema nekurikwira kwacho,fanika inini kudyiwa beche ndinokudawo rough ende ndakadzamara ndazviona kuti urikusema kundidya beche idi haurisvire ndinokusvirisa zvidya zvangu ndigokuyamwa mboro nemachende iwayo.


text:
WASHINGTON—
Vamiriri vemapato matatu ari muhurumende pamwe nemasachigaro ekomiti iri kutungamira kunyorwa kwebumbiro idzva remitemo yenyika, yeCOPAC, havana zvavabuda nazvo mumusangano waitwa neChitatu uyo wanga wakatarisirwa kugadzirisa gakava riripo pamusoro pezviri mugwaro rezvakabuda kumusangano weSecond All Stakeholders Conference mwedzi wapera.
Makurukota matatu uye vari nhengo dzekomiti iri kukokera kunyorwa kwebumbiro idzva anoti gurukota rezvemari, VaTendai Biti veMDC T, gurukota rezvemitemo, VaPatrick Chinamasa veZanu PF, uye gurukota rezvekubatana kwematunhu pasi rose, Amai Priscilla Misihairambi-Mushonga veMDC-N, pamwe negurukota rezvebumbiro remitemo, VaEric Matinenga, vanonzi vaona zvakakodzera kuti mapato ambotanga aongorora gwaro iri vasati vasangana zvakare neMuvhuro.
Asi musangano wavo uyu wanga uchifanirwa kutanga kuzeya kunetsana kunonzi kuri pakati pemapato padanho rinofanirwa kutorwa pagwaro rakaburitswa pakazeyiwa gwaro rebumbiro idzva nevemapato pamwe neveruzhinji.
VaMatinenga vaudza Studio 7 kuti vaona zvakakodzera kuti vasati vaita musangano weMuvhuro uyu, mapato ezvematongerwo enyika atange ambowana mukana wekutarisisa gwaro iri kuitira kuti pasazowana vanonyunyuta kuti havana kuriona.
Hurukuro naVaEric Matinenga


text:
WASHINGTON—
Vatungamiri vemabhizimisi munyika vanoti vari kuzoyedza kuti vataure nevezvematongerwo enyika kuti vaone kuti zvinhu zvagadzikana munyika pasati paitwa referendamu nesarudzo dziri kutarisirwa kuitwa gore rinouya.
Sarudzo dzemuZimbabwe mumakore apfuura dzange dziine mhirizhonga yakanyanya zvakapa kuti mutungamiri wehurumende, VaMorgan Tsvangirai, vabude musarudzo yechipiri yemutungamiri wenyika muna 2008.Izvi zvakazopa kuti paumbwe hurumende yemubatanidzwa.
Sangano reZimbabwe National Chamber of Commerce, ZNCC, rinoti kusawirirana panyaya yegwara rakajeka rezvehupfumi muhurumende yemubatanidzwa ndizvo zvakapa kuti zvinhu zvisafambe zvakanaka munyaya yezvemabhizimisi munyika.
Dzimwe nyanzvi munyaya dzezvematongerwo enyika nezvehupfumi dzinotiwo mitemo yakaita seyekuendesa hupfumi kuvatema iri kukanganisawo zvinhu zvopa kuti nyika irambe ichitatarika munyaya dzezvehupfumi.
Mukutanga kwegore, gurukota rezvemari, VaTenda Biti, vainge vati hupfumi hwaigona kukwira nezvikamu mapfumbamwe kubva muzana, asi hukazokura nezvikamu zvina chete kubva muzana.
Zimbabwe iri kupedza gore iine chikwereti chinosvika mabhiriyoni gumi nerimwe emadhora chekunze. Izvi zviri kupa kuti Zimbabwe itadze kukwereta kumabhanga anokweretesa pasi rose.
Maindasitiri anonziwo ari kushanda ari pazvikamu makumi mana kubva muzana, kubva pamakumi mashanu nemanomwe kubva muzana gore rapera. Zimbabwe ichakanaka, maindasitiri aya aishanda ari muzvikamu zana kubva muzana, asi izvi zvakazoviringwa nezvirongwa zveZanu PF, pamwe nekutadza kutonga kwebato iri uko kwakasiyana makambani mazvinji avhara.
Mutungamiri weZNCC, VaOswell Binha, vanoti vemabhizimisi vanoda kuti vematongerwo enyika vaite zvinhu murunyararo kuitira munyika mugadzikane, uye vanokwanisa kusima mari dzavo munyika, voita izvi pasina mitemo inovambunyikidza.
Hurukuro naVaOswell Binha


text:
WASHINGTON—
Musangano weKimberley Process, KP, uri kuitirwa muWashington D.C kuno muAmerica wabvumidza Zimbabwe kutengesa mangoda ayo isingaongororwe.
Dare reWorking Group on Monitoring resangano reKP, sachigaro waro iri European Union, rinonzi rakawirirana neChipiri kuti vari kuongorora mafambisirwo ekutengeswa kwemangoda ekwaMarange pari zvino, VaMarc Van Bockstael, vachimira kuita izvi, sezvo Zimbabwe yaratidza kuti iri kuzadzisa zvakatarwa neKP kuitira kuti ikwanise kubvumidzwa kutengesa mangoda ayo isina vanoitarisa.
Musangano uyu unonziwo uchiri kuzeya nyaya yekuti chii chinonzi mangoda eropa, uye kuti mangoda eZimbabwe angapinzwa here muchikwata chenyika dzinonzi dzine mangoda eropa.
Musangano weKP unopera neChishanu apo nyaya yeZimbabwe ichaburitswa zviri pamutemo.
Hurumende iri kumirirwa negurukota rezvemigodhi, VaObert Mpofu, vachitsigirwa nemuchuchisi wehurumende, VaJohannes Tomana, pamwe nasachigaro weZimbabwe Mining Development Corporation, Va Godwills Masimirembwa.
Sachigaro weResources Exploitation Watch, VaTafadzwa Musarara, avo vari kupindawo musangano uyu vanoti kupiwa mvumo kweZimbabwe kunoratidza kuti yakwanisa kuzadzisa zviga zvayakanga yatemerwa kunzi izadzise.
VaMusarara vanoti zviri kufadza zvikuru kuti Zimbabwe yapiwa mvumo iyi uye kuti makambani ari kuchera mangoda kwaMarange ari kushanda achitevera mitemo yakatarwa nekukwanisa kuizadzisa.
Asi vanorwira kodzero dzevanhu vachitarisa zviri kuitika kwaMarange uye vari mukuru weCentre for Natural Resource Governance, VaFarai Maguwu, vanoti kupiwa kweZimbabwe mvumo yekutengesa mangoda ayo isina vanoitarisa kuchareva kuti mangoda akawanda achatengeswa pamisika yekunze, uye hapana mari yakawanda ichapinda muhomwe yehurumende.
Hurukuro naVaFarai Maguwu pamwe naVaTafadzwa Musarara


text:
Ivhu (Dhaga)
Shoko rokuti ivhu rinoreva dhaga ratinotsika tichifamba, rinova ndiro rinomera mbeu, miti nemadzinde akasiyana-siyana. Ivhu rinowanikwa riine ruvara rwakasiyana munzvimbo dzakasiyana; kune jecha, gova, shapa, munyakwe, zvichingodaro. Mumatunhu eDomboshava neMazowe munowanikwa ivhu dzvuku rinonzi gova kana kuti katondo.
Zvakaworera muvhu zvinobva pamadzinde semashizha nemakwati akaworera zvinodanwa kunzi mutsakwani - humus.
- Kuchinga (restore soil fertility)
Mhando dzevhu[chinja | edit source]
Munyakwe (clay kuChirungu)


text:
For the Ndebele language, click here.
1.MURAU WOKUTANGA MWARI ANOKUDA, UYEWO ANE ZVINHU ZVAKA-
ISVONAKA ZVAAKARONGERA UPENYU HWAKO.
(Ndima yomuBhaibheri iri mukabhuku kano inofanira kuverengwa. pose painowirirana namazwi aya.)
RUDO RWAMWARI
Johane 3:16 ”Nokuti Mwari wakada nyika kudai, kuti wakapa Mwanakomana wake kwairi, waka-berekwa achingova mumwe oga, kuti ani nani anotenda kwaAri, arege kufa, asi ave neupenyu husingaperi.”
CHIRONGWA CHAMWARI
Johane 10:10b (Kristu anotaura) ” . . . Ini ndakauya kuti vave neupenyu, uye vave nohwakawanda kwazvo.”
Seiko vanhu vazhinji vasiri kuwana upenyu hwakawanda ?
Chikonzero ndechekuti
2. MURAU WECHIPIRI MUNHU MUTADZI UYEWO AKAPESANISWA KUBVA
KUNA MWARI, NOKUDARO HAAGONI KUZIVA NOKUNZWISISA RUDO RWAMWARI
NEZVAAKARONGERWA NAYE.
(Munhu anogara achiedza nguva yose kusvika kuna Mwari nokuupenyu hwakawanda, achizviita izvi nevavariro yake oga, nokugara upenyu hwakanaka, hunhu hwakanaka, nedzidzo, nezvimwewo zvakadaro.)
MUNHU MUTADZI
VaRoma 3:23 “nokuti vose vakatadza, vakataira pakubwinya kwaMwari”. (Chinonzi chitadzo kuita zvinhu zvisingawirirane naMwari, uyewo chinogona kuzivikanwa nezvinoitwa nemunhu zvinoonekwa, kana zvisingaonekwi zvokupandukira Mwari.)
MUNHU AKATSAUKANISWA (NAMWARI)
VaRoma 6:23 “Nokuti mubayiro wezvitadzo ndirwo rufu; . . .” (Munhu akasikwa kuti awadzane naMwari, asi nokuda kwemisikanzwa wake wokuzvida iye pachake, munhu akasarudza kufamba nenzira yake oga isina Mwari, nokudaro kuwadzana kwake naMwari kwakabva kwapera.)
Murau wechitatu uyu ndiwo chete unogona kutibastira mudambudziko iri.
3. MURAU WECHITATU JESU KRISTU NDIYE CHETE MUNHU ATAKAPIHWA NAMWARI KUTI AMIRIRE ZVITADZO ZVEDU. NDIYE CHETE ANOGONA KUTIZIVISA RUDO RWAMWARI NEZVAAKARONGERA UPENYU HWAKO-
VaRoma 5:8 “Asi Mwari anoratidza rudo rwake nesu, pakuti Kristu wakatifira tichiri vatadzi.”
Johane 14:6 ”Jesu akati kwaari: Ndini nzira, nechokwadi neupenyu; hapana munhu anouya kuna Baba asi napandiri.”
11 VaKorinte 5:21 ”Uya, wakanga asingazive zvitadzo, wakamuita kuti ave zvitadzo nokuda kwedu, kuti isu tigove kururama kwaMwari maari.”
Hazvibatsire kungoziva mirau mitatu iyi yoga, kana kuitenda iyo . .
4.MURAU WECHINA TAKAFANIRA KUGAMUCHIRA JESU KRISTU SOMUPONISI NASHE, IZVI TICHIZVIITA NOKUZVIPIRA PACHEDU
NZIRA YOKUGAMUCHIRA NAYO JESU KRISTU:
(Verenga Johane 3:1-8)
Johane 1:12 “Asi vose vakamugamuchira wakavapa simba rokuti vave vana vaMwari, ivo vaya vanotenda kuzita rake.”
KUZVI Pl RA PACHAKO
Zvakazarurwa 3:20 (Kristu anotaura) “Ona, ndimire pamusuo ndichigogodza: kana munhu akanzwa izwi rangu, akazarura musuo, ndichapinda maari. ndigodya naye iyewo agodya neni.”
“Kugamuchira” Kristu kunoreva kuzvipira chose chose nounhu, pfungwa, shungu, nokuda kwako kwose. (Kushanduka kweupenyu kunozoitika kana munhu uchinge watora chinhanho chokutanga ichi kungaitike zvishoma nezvishoma, kana kungagone kukurumidza kuitika, zvichifambirana nechimiro chomunhu wacho.)
Pane chikonzero chakatsarukana here, chingakuite kuti urege kugamuchira Jesu Kristu iye zvino ?
ZVAUNGANAMATE UCHIITA KURATIDZA KUTI WAGAMUCHIRA JESU KRISTU:
Namata nomazwi ako oga. Mwari anoziva mwoyo wako, haana mhosva namazwi ako, asi chaanoda mamiriro anenge akaita mwoyo wako. Pasi apa pane munamato unofungirwa kuti ungagone kukubatsira:
“Ishe Jesu, regererai zvitadzo zvangu. Ndinozarura musuo wemwoyo wangu ndichikugamuchirai se-Muponisi naShe wangu. Chitongai hwose upenyu hwangu. Ndishandurei kuti ndive munhu wamunoda. Ndinokutendai nokuuya muupenyu hwangu nokunzwa munamato wangu sokuvimbisa kwamakaita”
NZIRA YOKUZIVA KUTI KRISTU ARI MUUPENYU HWAKO:
Wakumbira here kuti Kristu auye muupenyu hwako? Wakumbira nechokwadi chemwoyo wako here ? Iye zvino aripi zvauri ipapo ? Kristu akati Iye anouya muupenyu hwako. Unofunga angakunyengedze here? Ko, zvino unoti aripi? Chii chinhu chinokuzivisa kuti ndizvo zvinoitika ? (Chinhu chinondizivisa izvi ndechekuvimbisika kwake Mwari nekweShoko rake.)
1 Johane 5:10-13 “Uyo anotenda kuMwanakomana waMwari, kupupura anako mukati make. Asingatendi kuna Mwari, wamuita murevi wenhema, nokuti haana kutenda kupupura kwakapupura Mwari pamusoro poMwanakomana wake. Zvino kupupura ndokuku kwokuti Mwari wakatipa upenyu husingaperi; zvino upenyu uhwu huri muMwanakomana wake. Munhu ano Mwanakomana, ano upenyu; asina Mwanakomana waMwari haana upenyu. Ndakakunyorerai zvinhu izvi kuti muno upenyu husingaperi, iyemi munotenda kuzita roMwanakomana waMwari.”
NZIRA YOKUTI UVE MUKRISTU ANOKOSHA:
T. Taura kuna Mwari nomumunamato (Johane 15: 7)
V. Verenga Shoko raMwari, tanga neVhangeri raJohane (Mabasa 17: 11)
T. Teerera Mwari nguva dzose (Johane 14:21)
P. Pupurira Kristu zuva rose rose (Mateo 4:19; Johane 15:8)
VB. Vimba naMwari muzvinhu zvose zveupenyu hwako ( 1 Peter 5: 7)
M. Mweya Mutsvene – Mubvumire kuti akutonge agokupa simba kuupenyu hwako zuva nezuva ungagonawo kumupupurira (VaGaratia 5:16-17, Mabasa 1: 8)
KUKOSHA KWECHECHI
MuvaHeberu 10:25 tinokumbirwa kuti “Tisaregkuenda kwatinoungana pamwe chete . . .” Matae nda mazhinji kana akakuhwidzwa ose pamwe chete anobvira moto unojekesa zvikuru. Asi ukabisa rimwe danda ugoriisa paro rega pakatonhora. moto unobva wadzima. Izvi ndizvo zvazvakangoitawo pakuwadzana kwako navamwe VaKristu. Kana usiri nhengo yeimwe Chechi usamirire kuti ugotanga wakokwa. Zviitire iwe pachako. Enda kuna Mufundisi wechechi iri pedyo nemi iyo inodzidzisa nekukudza Kristu inoparidza Vhangeri romu Bhaibheri. Chitogadzirira iye zvino kuti utange musi weSvondo iri kuuya ugozogarawo uchingopinda svondo roga roga


text:
Nhengo dzesikarudzi
Muchidzidzo Chezvipenyu (Biology) nhengo dzesikarudzi (reproductive organs) inhengo dzevanhu varume nevakadzi dzine chokuita nekuzvarwa kwevana. Nhengo idzi dzinosanganisira dzinoonekwa nokunze neidzo dzisingaonekwe nokunze.
Nhengo yechikadzi inoonekwa nekunze inonzi mbutu. Mukati mune nhengo dzinosanganisira: chibereko; makandiro; mukana; nemachubhu anofamba nemazai emukadzi.
Nhengo dzemurume dzesikarudzi dzinosanganisira mboro nemachende - rimwe richinzi jende. Mukati mune machubhu anofamba neuronyo hunova hunotakura mbeu yemurume.


text:
Ruwa
Ruwa (settled area, community or rural area in English) inzvimbo yakagarwa nevanhu isiri sango. Asi mukutaura kwemazuva ose mazuvano vazhinji vanotora shoko iri kureva nzvimbo dziri kumamisha kusiri kudhorobha kana kuti guta. Kumaruwa kunonyanya kuitwa mabasa ekurima mbesa, kuchengeta zvipfuyo, nokurima miti.
Chikamu chinodarika 60% yehugari hwevanhu muZimbabwe vanogara kumaruwa.
Kurerutsa Mutauro[chinja | edit source]
- He comes from a community near Headlands - Anobva kumaruwa ari pedyo neHeadlands.